**Z A P I S N I K**

**SA 25. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 18. prosinca 2019.

25. sjednica Gradskog vijeća Grada Ivanić-Grada održana je dana 18. prosinca 2019. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Laura Sadiković – savjetnica za pravne poslove

Prisutni članovi Gradskog vijeća:

Željko Pongrac, Željko Brezovečki, Branko Petrinec, Milica Piličić, Ivica Kozjak, Krešimir Ceranić, Sanda Špoljarić Carević Goran Leš, Lovorko Matković, Irena Fučkar, Drago Dianek, Igor Cepetić, Krešimir Malec, Mirna Češković, Krešimir Golubić

Odsutni: Stjepan Klak, Davor Srebačić

Ostali prisutni:

1. Javor Bojan Leš - Gradonačelnik Grada Ivanić-Grada
2. Željko Posilović - zamjenik Gradonačelnika Grada Ivanić-Grada
3. Tomislav Cuvaj - zamjenik Gradonačelnika Grada Ivanić-Grada
4. Tihana Vuković Počuč - pročelnica Upravnog odjela za lokalnu samoupravu, pravne poslove i društvene djelatnosti
5. Tamara Mandić - pročelnica Upravnog odjela za financije i proračun
6. Milivoj Maršić - pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
7. Laura Sadiković – savjetnica za pravne poslove
8. Hrvoje Strašek- refernt za društvene djelatnosti
9. Dario Ferenčaba - direktor trgovačkog društva Ivaplin d.o.o.
10. Mario Mikulić - direktor trgovačkog društva Komunalni centar Ivanić-Grad d.o.o.
11. Sanja Radošević - direktorica trgovačkog društva Ivakop d.o.o.
12. Vjekoslav Broz - rukovoditelj poslovne jedinice Ivanić-Grad – t.d. Vodoopskrba i odvodnja Zagrebačke županije d.o.o.
13. Marina Radočaj Šajnović – ravnateljica DV Roda
14. Dražen Baotić – predsjednik ZTK Grada ivanić-Grada
15. Vida Pust Škrgulja – ravnateljica Muzeja Ivanić-Grad
16. Kristjan Tomaj - predstavnik albanske nacionalne manjine
17. Pero Krnjaić - predstavnik srpske nacionalne manjine
18. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 25. sjednicu te konstatirao kako je sjednici od ukupno 17 prisutno 14 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je jednoglasno usvojen zapisnik sa 24. sjednice Gradskog vijeća Grada Ivanić-Grada.

Gradsko vijeće jednoglasno je usvojilo sljedeći

**D N E V N I R E D**

1. **Aktualni sat**

**- Informacija komunalnog redarstva o izvršenim nalozima u periodu od posljednje sjednice Gradskog vijeća Grada Ivanić-Grada**

1. **Razmatranje****Izvješć****a o** **ostvarivanju godišnjeg plana i programa rada Dječjeg vrtića Roda za pedagošku godinu 2018. / 2019. i Godišnjeg financijskog izvješća za 2018. godinu te donošenje Zaključka o prihvaćanju istog,**
2. **Razmatranje Financijskog izvješća i Izvješća o radu Zajednice tehničke kulture Grada Ivanić-Grada za 2018. godinu i donošenje Zaključka o prihvaćanju istog,**
3. **Razmatranje Financijskog izvješća i Izvješća o radu Muzeja Ivanić-Grada za 2018. godinu i donošenje Zaključka o prihvaćanju istog**
4. **Razmatranje prijedloga i donošenje Odluke o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za školsku/akademsku godinu 2019./2020.,**
5. **Razmatranje prijedloga i donošenje Zaključka o davanju suglasnosti na sudjelovanje u pripremnim radnjama potrebnim za provedbu postupka prodaje poslovnih udjela trgovačkog društva Ivaplin d.o.o. Ivanić-Grad,**
6. **Razmatranje prijedloga i donošenje:**

 **a) III. izmjene i dopune Proračuna Grada Ivanić-Grada za 2019. godinu – opći i posebni dio**

 **b) III. Izmjene Plana razvojnih programa za 2019. godinu**

1. **III. Izmjena i dopuna Programa održavanja komunalne infrastrukture za 2019. godinu**
2. **III. izmjena i dopuna Programa građenja objekata i uređaja komunalne infrastrukture za 2019. godinu**
3. **II. izmjene Programa socijalnih potreba Grada Ivanić-Grada za 2019. godinu**
4. **II. Izmjene i dopune Programa javnih potreba u sportu na području Grada Ivanić-Grada za 2019. godinu**
5. **III. Izmjene i dopune Odluke o raspodjeli sredstava za poslove vatrogastva Grada Ivanić-Grada za 2019. godinu,**
6. **Razmatranje prijedloga i donošenje:**
7. **Proračuna Grada Ivanić-Grada za 2020. godinu i projekcije za 2021. i 2022. godinu**
8. **Odluke o izvršavanju Proračuna Grada Ivanić-Grada za 2020. godinu**
9. **Plana razvojnih programa za 2020. – 2022. godinu**
10. **Programa građenja objekata i uređaja komunalne infrastrukture za 2020. godinu**

 **e) Programa održavanja komunalne infrastrukture za 2020. godinu**

 **f) Programa socijalnih potreba Grada Ivanić-Grada za 2020. godinu**

 **g) Programa javnih potreba u provedbi programa i projekata udruga civilnog društva Grada Ivanić-Grada u 2020. godini**

 **h) Program javnih potreba u visokom obrazovanju Grada Ivanić-Grada za 2020. godinu**

 **i) Odluke o raspodjeli sredstava za poslove vatrogastva Grada Ivanić-Grada za 2020. godinu**

 **j) Programa javnih potreba u kulturi na području Grada Ivanić-Grada u 2020. godini**

 **k) Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2020. godinu**

 **l) Programa javnih potreba Grada Ivanić-Grada u tehničkoj kulturi Grada Ivanić-Grada za 2020. godinu**

 **m) Programa javnih potreba u sportu na području Grada Ivanić-Grada za 2020. godinu,**

1. **Razno**

|  |
| --- |
|  |

Rad prema utvrđenom dnevnom redu.

**0. TOČKA**

G. Krešimir Golubić - lijep pozdrav svima, kolegama koji su nazočni i lijep pozdrav svim slušateljima i slušateljicama Obiteljskog radija Ivanić koji nas sad prate putem izravnog prijenosa. Imam nekoliko pitanja. Prvo pitanje je što se tiče, ako niste znali znači da podijelim informaciju znači slijedeće godine se bespovratno iz Europske unije će se podijeliti oko 152 milijuna kuna za energetsku obnovu, znači više ne samo javne zgrade nego sad i privatne zgrade, znači to će biti i obiteljske kuće i tako dalje, pa me zanima da li može Grad Ivanić-Grad se aktivno uključiti u taj projekt pošto je recimo u tom projektu prosječna ušteda koja se može ostvariti u nekoj toj energetskoj obnovi preko 60%, a trenutno se u Hrvatskoj obnavlja preko 1300 objekata, najviše u Primorsko goranskoj županiji, Varaždinskoj, Gradu Zagrebu i Istarskoj županiji. Radi se o tome ako vidite znači u našem Ivanić-Gradu kad šećete gradom evo neke zgrade meni izgledaju kao da je jučer rat bio ovdje, a ne negdje daleko znači 100 km istočnije od nas, znači fasade naši zgrada, ali to nisu javne zgrade, znači one su u privatnom vlasništvu, imamo recimo mi u MO Gornji Šarampov imamo teških problema što se tiče kontakata kod predstavnika stanara. Predstavnici stanara su ovdje ključne osobe koje bi bile zadužene za koordinaciju takvih informacija sa svojim stanarima. I ukratko, javna rasprava za taj projekat obnove zgrada traje do siječnja slijedeće godine i funkcionira po načelu najbržeg klika, tko se prvi javi taj će dobiti sredstva. Znači prvo pitanje da li se može Grad aktivno uključiti što se tiče razmjene informacija da se što više zgrada naših uključi u taj europski projekat, znači to je prvo pitanje, a drugo pitanje je da li je znači šta se tiče prije nekoliko mjeseci bila je jedna znači akcija da se u Ivanić-Gradu uspostavi jedan računarsko informacijski centar, zanima me to bi kao nekakva bila preteča za učilište za informatiku, robotiku, automatiku i mehanotroniku, pa zanima me da li je u Gradu stavljena takva ideja, dokumenat u gradske dokumente, da li se na tome može raditi, a to se radi, meni je drago da je gospodin Baotić ovdje predsjednik Zajednice tehničke kulture, da li se može po uzoru na gradove kao što su Varaždin, Velika Gorica, takav jedan računarski centar staviti u proceduru u planove Grada jer samo takav centar može zadržati naše mlade koji neće otići kad odrastu i završe fakultet u Irsku, Njemačku i tako dalje. Drugi dio ovog pitanja je da moj savjet svima koje zanima što rade naši mladi informatičari, robotičari i tako dalje da ih posjete u njihovom prostoru i vide kako su oni kreativni i kako vrijedno stvaraju svoje inovacije. Treće pitanje, zadnje pitanje koje imam radi se o tome ako niste znali u 2018. godini iz grada Ivanić-Grada iselilo se 360 i nešto ljudi, 360 stanovnika se iselilo u bolji svijet u potrazi za boljim životom. A šta se sad događa, kakav je trend u EU? Danas je trend da se stanovnici iz novih članova Europske unije počeli su se vraćati u svoje matične zemlje. Tako se recimo prošle godine samo u Poljsku vratilo 85 000 Poljaka, a pored njih se iseljavaju i građani recimo jedne Njemačke se iseljavaju,a zamislite gdje, u našu susjednu mađarsku. Nijemci dolaze živjeti u znači mjesta koja su dva sata daleko od Ivanić-Grada. Mene sad zanima da li može Ivanić-Grad šta se tiče takve atraktivnosti, jer to dolaze ljudi koji imaju svoje gotove karijere, dolaze sa novcima i sa svojom situiranom situacijom, znači ne dolaze tražiti pomoć nego dolaze investirati, da li se može Ivanić-Grad uključiti u taj neki privlačenje populacije takvih zemalja kao što je Austrija i Njemačka da može dobiti informaciju da može doći živjeti ovdje, imati dobre uvjete, ovdje su vam parcele za gradnju vaše kuće, da imamo jednu atraktivnu promocijsku kampanju koja se ne čini da bi puno koštala, a da bude usmjerena prema takvim bogatim stanovnicima Europske unije. I jedne, sada evo završavam s ovim trećim pitanjem, ako niste možda znali ne znam da li je posljedica tog iseljavanja iz grada stanovnika u Irsku i Njemačku, da li ste znali recimo da danas u Ivanić-Gradu imamo 300 više građanki nego građana. Znači to može biti jedna od posljedica iseljavanja da imamo znači više žena u gradu Ivanić-Gradu nego muškaraca koji su recimo u većem postotku otišli u inozemstvo. Hvala lijepo.

Gradonačelnik - pozdravljam predsjednika, sve prisutne gradske vijećnike, zahvaljujem se gospodinu vijećniku Golubiću na svim postavljenim pitanjima. Što se tiče energetske obnove privatnih zgrada i općenito znači privatnog vlasništva naravno da tu Grad ne može učestvovati u smislu da se pojavljuje kao ona osoba koja može nekoga prisiliti na nešto, znači da li on nešto želi ili ne želi napraviti. Grad Ivanić-Grad je imao već takvu inicijativu, mi smo već prije nekakve tri godine ili četiri obilazili zapravo zgrade, obilazili nekakve ulaze, u to smo aktivno uključili i evo Komunalni centar, bio je tu i direktor na par sastanaka, bila je i tada IGRA uključena, i objašnjavajući ljudima znači o potrebitosti ulaganja u to, na žalost nismo se baš previše tada pomakli iz početne pozicije. Sasvim sigurno da i sada možemo pokušati znači kroz nekakvu edukaciju ljude privoljeti da u to krenu s tim da vrlo često imamo i puno problema zapravo sami stanari imaju te zgrade sa određenim zadovoljavanjima uvjeta koji se traže s obzirom da u nizu slučajeva nisu riješeni vlasnički odnosi na parcelama, u samim zgradama dio vlasništva još uvijek je javno vlasništvo, a stanovi su privatni koji se nalaze na parcelama koje zapravo nisu u vlasništvu zgrada i stanara, velike su tu zavrzlame i naravno da su ključni sami stanari koji moraju pristati na to da bi se uopće u tako nešto krenulo. Evo u tom kontekstu uz sav angažman mi smo, kažem, u već nekoliko navrata pokušavali pomaknuti se u tom smjeru. Neki gradovi su tu napravili nekakve pomake naprosto zato što posjeduju firme koje se bave isključivo time i čak su to poduzeća koja održavaju te zgrade koje su u vlasništvu gradova odnosno grada i kroz takav način im je to bilo lakše organizirati. Mi nemamo znači novu nikakvu tvrtku, nemamo niti jedno poduzeće koje bi se bavilo sa održavanjem svih privatnih zgrada u Ivanić-Gradu i s te strane je to bilo puno teže. Podržavam ovo Vaše kao inicijatIvu iako velim da smo već na tragu toga poduzimali mjere, poduzimali akcije još prije par godina, a prihvaćam ovo kao neku inicijativu i apeliram evo i na Agenciju da se prihvati možda tog dijela informiranja ljudi i naravno da vidimo da li postoji nekakva mogućnost da netko to provodi. Grad nema potencijala da može imati svoje poduzeće, najviše je definitivno na vlasnicima koji se trebaju organizirati, i sami ste rekli da imate problema sa odgovornim osobama u zgradama koje su tu na održavanju koje bi se trebale u to angažirati i onda potaknuti taj oblik angažmana tim više što zapravo je u najvećem dijelu to privatni interes. Znači radi se o tome da od toga dobit Grada može biti da će naša poduzeća dobivati poslove, raditi, znači imat ćemo više posla u gradu ali direktnih zapravo ušteda na novčanike samih građana koji žive u tim zgradama i koji naravno se trebaju aktivirati. Mislim da IGRA može pružiti sve informacije i biti svaka podrška ali dobra volja građana je tu nužna. Što se tiče udruge informatičara Zajednice tehničke kulture, mislim to znamo, to pratimo, informativni centri ne znam koji je to oblik organizacije, mi definitivno imamo naše Pučko otvoreno učilište koje je i po svom vokalitetu zaduženo da može raditi takve izobrazbe znači u obliku toga, naša Visoka škola može otvarati sasvim sigurno u budućnosti te informatičke nekakve programe. Ako govorimo o informacijskim centrima u smislu upravljanja gradom što je znači komunalna opet infrastruktura gdje se iz jednog centra informatičkog upravlja svim granama, ako se na to misli onda je to nešto drugo, to znam da je Velika Gorica na tragu nečega takvoga. Znači mi podržavamo to, podržavamo i te naše mlade, sufinanciramo i njihov rad, sufinanciramo i njihove odlaske na raznorazna i natjecanja i u tom kontekstu mislim da nemamo problema, a sam razvojni put Visoke škole, pučkog otvorenog učilišta vjerojatno bi trebao obuhvatiti obrazovanje i u tom pogledu možda dati nekakve nove dimenzije. Što se tiče iseljavanja u 2018. godini ste evo rekli da je 316 ljudi otišlo iz grada, znači sa današnjim nekakvim stanjem ja mogu reći po onome što mi imamo podatke, a koristimo podatke Policijske uprave u Ivanić-Gradu sa brojem stanovnika, on je danas veći nego što je bio na prošlom popisu stanovnika u našem gradu za nekakvih, ne znam sada, zadnji puta je bilo mislim za oko stotinjak ljudi više. Grad Ivanić-Grad što se tiče privlačenja nekakvog doseljavanja evo kroz nekakvu mjeru koju sam ja, evo slušao sam intervju prije par dana naše ravnateljice vrtića koja zapravo pokazuje da mi imamo stalni prirast broja djece i da ona kroz svoje useljavanje vidi da se ljudi u Ivanić-Grad doseljavaju i da se danas doseljavaju i da ljudi dolaze živjeti u naš grad. Uvjeti života u našem gradu ako se želimo komparirati sa nekim gradovima u Zagrebačkoj županiji koji su slične veličine kao što je Ivanić-Grad, tako govorimo o Vrbovcu, Svetom Ivanu Zelini, Dugom Selu ili ne znam kome u našoj poziciji, od toga što se nudi u našem gradu ja mislim da Ivanić-Grad nudi više od svih tih gradova danas apsolutno u svim segmentima, od segmenata sporta, razvoja sportske infrastrukture, kulturne infrastrukture, toga da smo razvili, ne znam, kulturni dio kroz kazalište, kina, d a imamo muzičku školu, odnosno muzički odjel u dijelu znači Osnovne škole, da imamo dostupnost znači svih sadržaja što gradovi takve veličine ne mogu ni sanjati, da ćemo kroz par mjeseci imati bazene u Naftalanu i da baš i ne znam koji gradić te veličine znači to može ponuditi. Naravno da imamo i neke mane na koje ne možemo utjecati, to je ta famozna cestarina koja čini naš život prema Zagrebu skuplji od ostalih gradova, tu smo Jastrebarsko i mi izdvojeni, ali i tu smo napravili sve što je u našoj moći evo da se momentalno smo u fazi projektiranja, a ceste one koja nam je ključna smo proglasili državnom, izvođač već projektira znači cestu, projekt će biti gotov u idućoj godini, a očekujem i da će se ta prometnica kroz Brešku Gredu, Zelinu, Trebovec do znači Rugvice uspostaviti i da ćemo imati taj cestovni dio riješen. Željeznička infrastruktura znate i sami da je to europski projekt koji je proglašen prioritetom RH, da su se već ti radovi odmakli i očekujemo znači tu poboljšanje željezničke infrastrukture, a da jedan dio rekao bih poduzetničkih investicija u gradu u smislu stanogradnje privatnih investitora nedostaje on sasvim sigurno nedostaje i da Grad evo u zadnje vrijeme najozbiljnije razmatra da sami krenemo u te programe znači poticajne stanogradnje razmišljamo. Ja evo iz svog nekakvog iskustva vidim da se sve što je iole novoizgrađeno da se proda svaki stambeni prostor, da potražnja i za stanovima i za prostorima u gradu postoji, a Grad u razvojnom smislu kroz Visoku školu, uređenje đačkih domova, dovlačenja studenata u grad znači ove godine je to 80, iduće godine ako krene novi studentski program to je novih 80, imat ćemo 160 studenata, za tri godine 240 studenata u gradu veličine Ivanić-Grada je stvarno jedan potencijal, to je 240 novih ljudi u našem gradu koji će tu znači živjeti i boraviti i mislim da smo na dobrom putu da polako iz godine u godinu zapravo sve više toga pružamo našim građanima, da ne kažem ulaganja u infrastrukturu, izmjena kompletne vodovodne mreže koja je već krenula, iduće godine kompletna kanalizacijska mreža, znači kompletna infrastruktura, a da ne kažem da je Ivanić-Grad zapravo jedan od dvadeset jednog znači grada u državi koji je evo prošao i koji će ostvariti i znači sufinanciranje u 100% iznosu izgradnje optičke mreže odnosno širokopojasnog interneta gdje ćemo ući u jedan uski krug gradova koji će u svako kućanstvo i u svaku kuću dovesti optički kabel, a znamo što to opet znači informatički pa i za taj dio nekakvih ljudi koji mogu živjeti u Ivaniću a voditi poslove u domu ili ne znam gdje, da ne kažem sad nekakvu glupost koja bi me mogla dočekati iza ćoška, ali je to tako. U tom kontekstu evo mislim da mi poprilično idemo prema naprijed i svi ti razvojni projekti Grada idu u tom smislu da bude život ugodan. Mislim što se tiče općenito školstva, ulaganja u školstvo u taj segment da ne kažem znači mi smo izgradili dvoranu u Posavskim Bregima koje nije bilo desetljećima, obnovit ćemo totalno ove godine malu dvoranu, ide parket, ide kompletno grijanje u centru, ide parket i kompletna izmjena u dvorani u Žeravincu i izgradit ćemo dvoranu u Ivanićkom Graberju. iako smo čak mi bili skeptici o tome, govorili smo da možda započnemo sa gradnjom, a ja danas mogu reći da ćemo mi iduće godine u rujnu početi sa gradnjom i da će dvorana u Graberju možda biti već gotova iduće godine do početka školske nastave će i djeca u Graberju imati sportsku dvoranu. Nama je i ono što je briga, a po čemu vidimo da je situacija kod nas drugačija, to je to što imamo manjak zapravo mjesta u dječjim vrtićima. Znači mi aktivno radimo i na projektiranju vrtića u Graberju i na projektiranju Žeravinca proširenja, imamo i privatni vrtić koji je naravno tu sa svojim kapacitetima i polako mislim da nam manjka smještajnih kapaciteta za našu djecu. Uz sva ulaganja u sve te objekte koja su bila značajna i čime smo gotovo sve naše objekte u potpunosti obnovili sad nam je da krenemo u izgradnju novih takovih objekata. Moj pogled je što se tiče Ivanić-Grada u komparaciji sa drugim gradovima te veličine da stvarno je ovdje život na višoj razini nego u mnogim tim sredinama, puno više se nudi, puno više se pruža, vi evo angažmanom Pučkog imate danas kazališne predstave sve što igra u Zagrebu dolazi u Ivanić, to je već postalo sad stvarno trend i dvorane su krcate. Kino smo pokrenuli. Malo koji grad više u okolici Zagreba ima svoje kino, sva su propala, u Ivanić-gradu je kino puno i super radi, ravnatelj to super radi. Znači i to je nekakav dio našeg života, znači rekao bih da gotovo nema segmenta u kojem Ivanić-Grad ne funkcionira kao prava gradska sredina tako da mislim da tko god dođe u naš grad i doseli se da će imati uvjete kakve može imati malo gdje zapravo u okruženju u tako malom gradiću sa toliko toga što se zapravo građanima Ivanić-Grada pruža. Mislim da sam obuhvatio sve, možda malo preširoko, otišli smo u nekakve rasprave, nije bilo ono konkretno pitanje rupa, lampa, ovo, ono, nego gotovo da smo ušli u neki okrugli stol. Hvala.

g. Željko Brezovečki – poštovani gospodine predsjedniče vijeća, gospodine gradonačelniče, dogradonačelnici, kolegice i kolege vijećnici sve vas lijepo pozdravljam. Poseban pozdrav upućujem slušateljicama i slušateljima Obiteljskog radija Ivanić-Grad i postavio bih pet slijedećih pitanja. Prvo pitanje se upućuje direktorici Turističke zajednice pa me zanima da li je turistička agencija napravila analizu o događajima koji se provode u našem gradu, koliko ta manifestacija košta i koliko smo uspjeli uprihodovati? To znači da se vidi svake godine je manifestacija sve više i sve bolje posjećena od strane ljudi koji dolaze u naš grad, zanima nas koliko je to prihod, a koliko su rashodi, pa ako može u pisanom obliku da i mi vijećnici možemo vidjeti te stvari. Drugo pitanje se odnosi eto upravo oko ove zgrade u kojoj se nalazimo ili točnije Spomen dom Alojz Vulinec na našem parkiralištu Spomen doma Alojz Vulinec nalazi se jedan kubik šudra i nešto više od kubika zemlje pa nas zanima kada će se to maknuti da se može parkirati normalno auti jer svi radovi koji su bili izvođeni su gotovi pa prema tome mislim da taj izvođač koji je to vršio radove da treba ukloniti višak materijala nakon izvođenja radova. Slijedeće pitanje se odnosi na reklame po našem gradu Ivanić-Gradu, mislim na rasvjetnim tijelima, primjer vam je reklama Motorens koja reklamira znači servis za motore, međutim gospodin se već nalazi godinu dana u Njemačkoj, a reklama je i dalje gore pa me zanima da li Komunalni redar može obići grad Ivanić-Grad sve reklame pogledati koje su izvješene i naravno koje su plaćene, one koje nisu plaćene da se iste uklone. Slijedeće pitanje, na gradskom groblju Centar kod velikog križa postoje četiri rasvjetna tijela, na žalost niti jedno rasvjetno tijelo ne radi, znači da je nešto došlo sa strujom pa ako može direktor komunalnog poduzeća kada nađe vremena uputiti ekipu da i to sada riješimo jer zapravo kad dolazimo na groblje lijepo je da se vidi da je križ osvijetljen i ono kako treba i biti. Zadnje pitanje, prije mjesec dana pukla je vodovodna cijev kod vrtića Roda. Kada idemo prema tom vrtiću Roda onda ćete vidjeti da su si osobno ljudi tamo napravili sve lijepo od kocki međutim nakon puknuća tih cijevi došla je firma koja izvodi radove, naša firma iz Ivanić-Grada, naravno sanirala je, dio kocki je vratila, dio kocki nema, jednostavno su nasipali šljunak, jednostavno sa onom zemljom su odvezli čak i privatne kocke koje su si sami znači privatni ljudi ili točnije znači taj vrtić Roda koji je uložio svoja sredstva ostao je i bez kocki, a sada je tamo rupa, šljunak, blato, a naši roditelji vode svoju djecu u taj vrtić, pa molim izvođača da u što kraćem vremenu prije svega vrati i sanira u prvobitno stanje, a i da vrati kocke tamo one koje su odvežene. Hvala lijepo.

Gradonačelnik – zahvaljujem se gospodinu Brezovečkom na svim postavljenim pitanjima, većina toga je iz komunalne infrastrukture, pošto je gospodin Abramović danas opravdano spriječen i nije mogao ovdje biti pa će se na to odgovoriti pisanim putem. Što se tiče Turističke zajednice znači ona zapravo barata javnim dokumentima i imate izvješće o poslovanju, mislim da su ona na internetu gore postavljena, da se vidi i bilance, prihodi, rashodi, turističko vijeće tako da jedino možemo evo ga dostaviti i Vama i svim vijećnicima to na stol. Mislim da je prošli tjedan bilo mislim baš i Plan poslovanja za iduću godinu i Izvještaj o proteklih dvanaest mjeseci, sve je navedeno do lipe i nije uopće problem da se znači do toga dođe, mislim da su čak ti dokumenti javni da se mogu i u ovom momentu vidjeti na internetu Turističke zajednice, ako ne, možemo čak i na gradske staviti. Ovo tu znam da je od Ivaplina što se tiče šodra, zemlje, vidjet ću, to ćemo sa komunalnim redarom. Sa vrtićom roda isto to mislim da je radio Vodovod i odvodnja isto tvrtka, da vidimo šta se desilo, meni je to sad prvi glas ovo što sam čuo od Vas, a što se tiče reklama i groblja to možda najbolje da direktor Mikulić odgovori ili će i to, ne znam, pisanim putem.

G. Mario Mikulić – lijep pozdrav svima, po pitanju groblja to ćemo otkloniti taj nedostatak u svakom slučaju. Znam da su ti podzemni kablovi i onda imamo problema sa tim dijelom ali gledat ćemo da je to trajnog karaktera da se otkloni jer malo, malo se nešta poremeti. A što se tiče reklama na stupovima ovoga i drugim mjestima oglašavanja znači Komunalni centar ima u svom portfelju objekte na kojima se svjetlećim postavlja, ostatak je nešto još u gradskom vlasništvu koji je također pod kontrolom tako da bih se usudio reći da možda ima i nešto onako što nije po propisima postavljeno reklo bi se još od nekada bez nekih suglasnosti pa ovo što je rekao gospodin gradonačelnik znači komunalni redar bi trebao napraviti jednu kvalitetnu snimku i analizu stanja jednostavno da se donese rješenje da se reklame koje nisu pribavile suglasnost ili neko drugo rješenje, odobrenje za postavljanje, da se uklone. Hvala lijepo.

Gđa. Mirna Češković – pozdravljam sve prisutne, evo nekoliko pitanja, ne znam da li je onih 11 što ste zadnji puta spominjali rupa koje su prijavljene na području Grada i nekoliko rupa u Zaklepici kad odemo gore između dva čardaka, to svako proljeće, svaku jesen krpamo, ponovo se naprave druge, ne znam da li bi trebalo možda to skroz provući novi asfalt ili naći neko drugo rješenje jer vidim da se to učestalo, inače pitanje je most u Prunicama u Posavskim Bregima, znam da ste to nešto čini mi se potpisivali za projekt ili nešto da ide uređenje, proširenje mosta, u kojoj je to fazi, da li se to uskoro planira nešto napraviti?. Treće pitanje, Dugi most u Posavskim Bregima, znači opet su se na spojevima gdje se spajaju most i kako da to uopće nazovem napravile rupe, to povremeno zakrpaju, isto krpaju jedanput dvaput godišnje i opet se rupe naprave i onda udara auto u to. Hvala.

Gradonačelnik - što se tiče rupa u Zaklepici ne mogu sada reći ovdje da znam gdje su te rupe i gdje je točno ta lokacija, ono šta mogu reći je da smo predvidjeli u proračunu za iduću godinu značajnija sredstva za asfaltiranje pa onda predlažem evo da i to bude jedno od mjesta gdje će se evo kao što ste i predložili onda prevući u većoj plohu ta površina da se izbjegne daljnje stvaranje tih rupa. Što se tiče mosta prema Posavskim Bregima on je konačno ove godine uvršten u plan Županijskih cesta za izgradnju novoga mosta tako da se nadam evo iskreno da ćemo ove godine uspjeti konačno taj most napraviti novi. Inače, to je županijska cesta pa i most održavaju Županijske ceste kao i Dugi most koji je također isto županijska cesta i isto je odgovornost Županijskih cesta i na njemu. Znači ono što mogu reći što se tiče Dugog mosta primio na znanje, evo poslat ćemo prema Županijskim cestama, prema ŽUC-u upit da vidimo što je sa sanacijom tih rupa, a što se tiče ovoga prvoga mosta on bi trebao ove godine ići kompletno u rekonstrukciju i trebali bi dobiti novi most prema Posavskim Bregima.

G. Krešimir Malec - dobar dan evo gospodine predsjedniče, potpredsjednici, gospodine leš, zamjenici gradonačelnika, kolegice i kolege evo sve vas skupa lijepo pozdravljam. Evo pitanja za aktualni sat, prvo pitanje vezano je uz dekorativnu rasvjetu, vezano je za evo ukrašavanje dijela Ivanić-Grada, govorim ovdje konkretno o Gornjem Šarampovu, skoro nikako ili ništa, konkretno govorim o sportskoj dvorani Žeravinec, konkretno o ovom objektu tu, o Spomen domu Alojza Vulinca značikako se kaže, ovaj dio, centralni dio Gornjeg Šarampova evo pa ja bih molio dok je još vrijeme, a imamo vremena da evo imali smo do unazad par godina i taj dio koji smo ukrašavali, ali evo trenutno toga nema, pa onda evo s obzirom kad uspoređujemo sa dijelom grada i centru evo sada smo vidjeli, imali priliku vidjeti i Zelenjak, mislim da smo bezrazložno zapostavljeni i da bi trebalo to ovdje učiniti. Slijedeće pitanje bilo je vezano uz državnu cestu Bregi-Ježevo-Rugvica, ali evo u ovom uvodnom izlaganju ako sam dobro razumio da je u fazi projektiranja i da se nadamo da bi bilo u fazi realizacije, možda početak realizacije krajem godine ako sam dobro razumio, molim evo da se gospodin Leš osvrne na to iz razloga šta veliki broj ljudi koji putuje na posao u Zagreb koji ostvaruju tamo dohodak plaćaju porez da barem dio vratimo tim ljudima kroz evo pritisak na državne ceste i brzinu realizacije kako evo ti ludi ne bi bili zakinuti u odnosu na evo druge građane u Zagrebačkoj županiji. I treće pitanje vezano za evo već legendarno križanje državne ceste D 43 i ulice prema Donjem Šarampovu, znači opet svaka malo veće kiša lokva u Majdekovoj ulici, ja mislim da je to najučestalije pitanje koje je bilo na ovom Gradskom vijeću, ja bih molio da osim odgovora nešto konkretno i učinimo. Ovo je definitivno nešto šta radi i štetu ljudima, stanovnicima tamo u neposrednoj blizini, šprica im po fasadama, uništava im to, ovo šta malo dečki dođu tamo, nekaj popeglaju oni nešto tamo, nešto čačkaju, to nije rješenje. Mislim dosta je više toga, postavite se, nekaj napravite jer ovo traje već četiri, pet godina tamo. Nema potrebe, veliki broj ljudi prolazi, a evo još jedan puta ponavljam, radi se šteta ljudima na njihovim objektima. Hvala lijepo.

Gradonačelnik – evo zahvaljujem se gospodinu Kreši na svim postavljenim pitanjima. Što se tiče dekorativne rasvjete mogu se složiti naravno da je centar grada i sada Zelenjak od ove godine, znači onaj dio tamo, da je uređen, da mogu se složiti da je ovaj dio malo zapostavljen da nije na toj razini. Pokušat ćemo evo nešto riješiti ako uspijemo još u ovoj godini, ako ne evo mogu svečano obećati da ćemo iduće godine još izjednačiti definitivno ovaj dio Žeravinca sa ostalim dijelom grada. Kažem, vidjet ću da li se može to još nešto sada napraviti, već smo odmakli, ali drago mi je evo ako ništa drugo da se primijetilo da je ovaj drugi dio grada jako lijepo okićen i da nam je Zelenjak sada lijep i da imamo i mnoštvo događanja na Zelenjaku i pozivam evo ovom prilikom i sve građane da posjete sportaski park i iskoriste ovo blagdansko vrijeme i druženje sa Deda Mrazom i sa svime onim što smo tamo ove godine organizirali za razliku od svih prošlih godina ove godine mislim da smo se dostojno potrudili, a svakako ćemo evo i probati sve naše građane, pogotovo evo Žeravinca koje svakako smatramo jednako vrijednim ako ne i više vrijednim jer oni imaju pravu sportsku dvoranu za razliku znači od ostalog dijela grada, da ubuduće isto i tu okitimo. Moram reći da nisam sad bio ovih tjedan dana na Žeravincu, stvarno i ne znam kakva je sad situacija kod dvorane i tu, da li je okićeno tamo ili nije nisam bio u ovih desetak dana, ali moguće da nije. Što se tiče državne ceste rekao sam, mislim to je državna cesta, u fazi je projektiranja, kad će ići početak radova ne znam, raditi će se sigurno o velikoj investiciji koja će ići etapno u fazama, trajat će sigurno nekoliko godina, ali za nas je veliki dio, najvažniji dio je taj što znamo i sami da smo u proračunu državnih cesta, da smo unutra kao stavka, da je projektiranje krenulo i kad jedanput se krene onda će to ići i dalje kao što to i funkcionira, a o tome da je to momentalno najopasniji i najugroženiji dio za građane, da je to ogroman promet totalno neprilagođen to znamo i svi. ali još jedanput ću reći, da je to ostala županijska cesta ne vjerujem da bi se ikad uspjela urediti i napraviti jer se radi o novcima koje niti imaju Županijske ceste niti Grad, radi se o silnim kilometrima potpune rekonstrukcije, širenja kolnika, tih novaca nema niti Županija niti Grad da se u to uloži. Ovo je jedino rješenje, dobro rješenje i nadam se da ćemo ga evo i dočekati i izrealizirati, a idemo u tom smjeru jer, kažem, izvođač već projektira. Što se tiče ovoga križanja evo vidjet ću stvarno šta se dešava i zbog čega je to. Znam da je stalno pitanje i znam da se tu nešto i krpalo, nešto na tome radilo, koja su to tehnička rješenja i što je konkretno stvarno problem ne znam, ne mogu reći, možemo dati neku pisanu analizu o čemu se radi, da znamo i zašto to stoji i eventualno kvalitetnu sanaciju, šta to stvarno je pa ćemo to nastojati do slijedećeg Gradskog vijeća dostavi evo i Vama kao odgovor na pitanje.

g. Krešimir Cepetić – pozdravljam sve prisutne, imam par pitanja Vezano sada kada je već Krešo Malec spomenuo ovo križanje D 43 i Majdekove, ja bih samo ako će se pregovarati nešto možda sa Državnim cestama da se pokuša ubaciti jedno rasvjetno mjesto kod D 43 i Naftaške ulice, mislim skretanje sa zaobilaznice u Naftašku, a križanje je u mraku. Sada pitanja, u Pravilu mjesni odbori su kao pravne osobe i sada oni tu pravnu svoju osobnost ničim ne mogu regulirati, naprosto nemaju niti svoj žiro račun niti imaju nekakve žigove. OK, sredstva koja MO-i ostvaruju rezervirana su u gradskom proračunu, na neke projekte koje predlože grad ih utroši, ali barem da se naprave, ne znam da li je moguće napraviti žigove za MO-e, kada nastupaju prema Gradu, čak prema Gradu ne toliko, prema nekim drugim tijelima da na neki način ipak se stavi žig i ima ipak neku malo jaču snagu nego običan papir s potpisom. Na tržnici Maznica postoji defibrilator automatski, tu je prije par godina postavljen, pa me sada zanima u principu tamo stoji, da se nekome nešto dogodi ja ne znam tko bi se usudio njega koristiti, da li bi ljudi pozvali prvo hitnu pa čekali ili bi se u principu usudili, dobro evo ima netko tko bi se usudio koristiti ga, ali ne znam da li je moguće da Grad provede nekakvu edukaciju recimo jednom godišnje o korištenju tog defibrilatora. I pitanje bi bilo još vezano za laboratorij za mikrobiologiju u Ivanić-Gradu. Nešto sam načuo da bi se navodno taj laboratorij trebao preseliti, spojiti sa laboratorijem koji postoji u Rakitju i da ga više ne bi bilo u Ivanić-Gradu. Mislim da je u Ivanić-Gradu u Domu zdravlja dosta toga već ukinuto, nešto uspijemo vraćati kao kroz neke dežurne dane, ali evo bar da se taj laboratorij koji postoji 25 do 30 godina tu u Ivaniću da on ostane prvo radi građana, drugo radi zaposlenika koji su svi s našeg područja. Hvala.

Gradonačelnik – evo zahvaljujem se na svim postavljenim pitanjima. Što se tiče rasvjetnog tijela ja mislim da to ne bi trebalo biti nikakav problem. Kroz proračun postoje sredstva za proširenje javne rasvjete, ne vidim razloga kada je takva lokacija da se to ne riješi. Što se tiče organizacije mjesnih odbora, štambilji i ne štambilji, evo tu pravna služba neka promotri što je tu moguće što nije moguće u organizacijskom smislu. Koliko ja znam, ne znam da negdje to drugačije funkcionira nego kod nas, ali možda postoje nekakve mogućnosti pa neka se to prouči pa ćemo vidjeti. Što se tiče defibrilatora mislim da su bile dvije edukacije do sada, na jednoj sam bio ja prisutan to znam, slažem se da bi možda trebalo češće kroz javni poziv zainteresirane ljude pozvati, na kraju vrlo malo ljudi se tome odazove. Ono što mogu reći kroz svoju edukaciju i ono što sam vidio, znači neću reći da je jednostavno, ali stvarno taj defibrilator vas vodi kroz te postupke i doslovce vam govori što da radite i kako, i tog ne bi se trebao nitko bojati. Trebao bi se čovjek uhvatiti tog aparata i upotrijebiti ga jer mislim da evo doista to nije toliko komplicirano mogu reći, ali prihvaćam Vaš prijedlog da se to još dodatno zatraži, mislim da je to Zavod za javno zdravstvo ili tko je to postavio, ili Hitna, da se napravi edukacije i da se ljudi pokušaju još obučiti oko toga. Imamo mi neki plan da još na sportskom parku isto stavimo jedan takav defibrilator jer vidimo da se dešavaju na tim sportskim terenima vrlo često sportaši, pogotovo nogometaši, imali smo dosta tih smrtnih slučajeva, mislim da bi bilo dobro da bude tamo negdje uz taj sportski teren jedan takav defibrilator, mislim da je potencijalno isto to mjesto gdje bi ljudi mogli biti ugroženi. Zavod za javno zdravstvo, inicijative postoje, razno razna su tu sad previranja, teško mi je sad reći bilo što, ali da određena znači struktura gura takvo nešto što ste Vi rekli to je istina, protiv toga smo evo ga u akciji, mislim da ćemo se oduprijeti tome, ali evo ga kažem postoji definitivno ta nekakva namjera da se okrupni taj Zavod na jednoj lokaciji, nije tu samo Ivanić nego i neka druga mjesta, postoji ta mogućnost centralizacije što nikako nama ne ide u prilog i protiv toga ćemo se boriti evo rukama i nogama i svim svojim utjecajima i mogućnostima da to se ne desi.

**1. TOČKA**

Gđa. Marina Radočaj – lijepi pozdrav svima. Ustanova je u poslovnoj godini 2018. ostvarila ukupne prihode u visini od 925.168,00 kn. Poslovni prihodi sastoje se od prihoda ostvarenih od osnovne djelatnosti. Poslovni prihodi Ustanove u 2018. godini ukupno su iznosili 925.165,00 kn. iznos pune ekonomske cijene iznosi 2.220,00 kn, od čega 1.370,00 izdvaja Grad Ivanić-Grad za djecu s prebivalištem u Ivanić-Gradu, a razliku od 850,00 kn plaćaju korisnici usluge odnosno roditelji. U cijenu je uračunato provođenje kraćeg programa sporta, završena edukacija poseban program kinezioloških aktivnosti i verificirana je, verificirani program u vrtićkoj skupini i u jasličkoj skupini se provodi baby sign program i od ove godine smo počeli i sa engleskim jezikom koji je verificiran i također završena je edukacija. U posjet nam dolazi dva puta tjedno također kineziolog. Znači što se gleda granica isplativosti je mala uz sve programe koje nudimo roditeljima. Cijena se također umanjuje 5,00 kn po danu za svaki izostanak, 15% je popust za plaćanje pune ekonomske cijene te 25% za braću i sestre kojih je trenutno 6. Sredstva doznačena od strane Grada Ivanić-Grada iznose 487.720,00 kn. sredstva doznačena na ime sufinanciranja od strane Općine Kloštar Ivanić su 42.470,00 kn, dok od općine Brckovljani 8.500,00 kn. Iznos od 361.871,00 kn prihodovan je od strane roditelja. Ustanova je u poslovnoj godini 2018. ostvarila ukupne rashode u visini 905.147,00 kn. troškovi osoblja u 2018. Iznosili su 411.110,00 kn dok su paralelno s time prihodi od roditelja bili 361.871,00 kn. Ove godine smo odlučili ne zadržavanje kadra. Smanjili smo broj zaposlenih, time dali i veće plaće no međutim kvaliteta je i bolja nego prije kada nas je bilo puno više. također smo u pedagoškoj godini 2018./2019. bili jako aktivni, humanitarno smo djelovali i donirali smo didaktiku i novčana sredstva Udruzi Beata i društvu Afrikanaca u Hrvatskoj koji su odradili edukativno kreativne radionice te SOS Dječjem selu Lekenik. Sudjelovali smo na humanitarnim utrkama Mliječna staza i Marijini obroci, postali smo ponosni prijatelj Centra Otac Vjeko u Africi te smo se odlučili za odvajanje sredstava za školovanje blizanaca, isto tako u suradnji sa roditeljima prikupili smo školski pribor za Udrugu Srce za Afriku te poslali naše radove. Ono što nas je posebno iznenadilo jest pismo i slike koje smo dobili u znak zahvale. Početkom pedagoške godine smo organizirali dva edukativna predavanja za sve zainteresirane. Za početak pedagoške godine, odnosno 01.09. je organizirano suradnja sa Agencijom za mobilnost i programe Europske unije i njihovom ambasadoricom gospođom Sedlar koja je u Dječjem vrtiću Roda održala edukaciju „Kako započeti e twinning projekt“ gdje su sudjelovale kolegice i sustručnjakinje iz vrtića drugih osnivača, Varaždin, Varaždinske Toplice, Ivanić-Grad, Kloštar Ivanić, Križ, Dugo Selo. U mjesecu prosincu smo ostvarili suradnju sa gospođom Anitom Vadas koja je održala predavanje za stručnjake i roditelje „Dosljednost u odgoju“. Naš grad smo također predstavili kroz projekt Prijateljstvo kroz kulturnu baštinu – avanture Maximilijana i Bundeka i DV Čarobno ogledalce je na temelju tog projekta dobilo nagradu. Naš grad tradicionalno smo isto predstavili, odnosno Bučijadu smo predstavili mališanima, roditeljima i zaposlenicima DV Čarobno ogledalce koji su nam prošle godine došli u posjet. Sudjelovali smo i predstavili također naš grad kod njih u Varaždinskim Toplicama na tradicionalnoj manifestaciji Aquafest u Varaždinskim Toplicama 01. lipnja. Ambasadi Litve na službenom otvorenju za koje smo dobili pozivnicu uručili smo poklon – dječji rad koji je nastao kroz naš projekt. U ovoj pedagoškoj godini smo ostvarili prvi samostalan izlet. Imali smo donaciju Ivakopa spremnike za odvajanje otpada za dvije skupine i tvrtka Mi-Maris nam je donirala ledenicu. Zahvaljujemo gradu i vijećnicima što prepoznaju potrebu za dodatnim smještajnim kapacitetom koji nudi kvalitetnu uslugu bitno drugačiju od institucionalnog izgled drugih predškolskih skupina. Naglasila bih da smo ove godine se opet uključili u projekt Say hello to the world, nakon Slovenije i Litve dobili smo Indiju. Dobili smo u prošloj pedagoškoj godini i nagradu za najljepši školski vrt, znači element u vrtu roda. Trudit ćemo se i dalje i nastaviti ovako kvalitetno i dobro raditi i ja i cure i hvala vam na svemu.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojen

**Z A K LJ U Č A K**

**o prihvaćanju Izvješća o ostvarivanju godišnjeg plana i programa rada Dječjeg vrtića Roda za pedagošku godinu 2018. / 2019. i Godišnjeg financijskog izvješća za 2018. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**TOČKA 2.**

g. Dražen Baotić – pozdrav svim nazočnim članovima i slušateljima radija Ivanić. Što se tiče Zajednice tehničke kulture Grada Ivanić-Grada za 2018. godinu financijski izvještaj prihodi od donacija iz Proračuna Grada Ivanić-Grada iznosili su 72.000,00 kn, prihodi kapitalni od Zagrebačke županije iznose 4.000,17 kn to su prihodi, odnosno amortizacija godišnjih sredstava jer smo imali aktivnost na Posavskim Bregima gdje smo stari dom zdravlja osposobili i postavili ga za određene funkcije za tehničku kulturu, znači tamo djeluju dvije udruge. Ukupni prihodi su za 2018. godinu iznosili 76.001,28 kn. Što se tiče ukupnih rashoda oni su iznosili 85.103,23 kn. rashodi su bili znači vezano uz sve naše udruge koje djeluju u sklopu Zajednice, njima isto tako proslijeđena su sredstva. Što se tiče stanja žiro računa 31.12.2018. godine je 6.453,81 kn. malo bih se još osvrnuo na ovaj projekt gospodina Golubića. Znači, postoje uvijek aktivnosti i sam Grad je prvi prihvatio našu mogućnost da mi dobijemo u korištenje za potrebe tehničke kulture dio doma zdravlja u Posavskim Bregima, to je bio projekt koji je odmah 2015. godine prihvaćen i značajnim financijskim sredstvima Grada što se tiče i našeg prihoda od naše zajednice i Županijske zajednice također taj projekt je u godini dana kompletno realiziran 120 m²

postavljeno je u kompletnu funkciju gdje se nalazi nove instalacije, novo grijanje kompletno sve i ono je stavljeno u funkciju za udruge u radu Zajednice tehničke kulture. Svakako bih ovim putem se zahvalio i vama ovdje nazočnim vijećnicima i gradonačelniku i cijelom Gradu koji su prepoznali i podržali razvoj tehničke kulture u gradu Ivanić-Gradu. Nadam se da će se ovakvim putem to nastaviti, smatram da postoje uvijek mogućnosti za dodatne aktivnosti, mi smo uvijek tu na raspolaganju. Što se tiče djelovanja svih udruga na području Grada vjerojatno ste primijetili da se u svim gradskim manifestacijama naše udruge ističu i svojim programima i svojim aktivnostima sudjeluju u radu, napomenut ću Festival igračaka tu smo također prisutni, na Bučijadi smo prisutni, podržavamo memorijal Stjepan Grgec i sve opstale aktivnosti, normalno i zajedno s time djelujemo i na drugim aktivnostima, radionicama, određenim aktivnostima u školstvu i drugim djelatnostima.

g. Krešimir Golubić – htio bih reći da jednostavno ovaj Izvještaj, ja sam kad sam isprintavao materijale, mislim vidio sam da je to sve, ali pola mi Izvještaja nedostaje. nedostaje izvještaj, zajednicu čine šest udruga, nedostaje izvještaj znači za ove tri udruge i pogotovo to želim istaknuti šta više puta na gradskom vijeću ističem, znači da se Grad Ivanić-Grad može razvijati nužna je samo suradnja, suradnja, komunikacija, suradnja, samo nas to znači može unaprijediti i poboljšati i tako dalje, evo i sa inicijativom od zamjenika gradonačelnika gospodina Cuvaja, dobro zna o čemu razgovaramo, znači suradnja i komunikacija između svih šest udruga može samo činiti tu istu Zajednicu tehničke kulture, jednostavno ja bih zamoli da znači ovaj izvještaj, nedostaje izvještaj od Informatičkog kluba Net koji je, koliko ja znam, predao godišnji izvještaj, Oldtimer klub Ivanić i Elektronički računalni klub. Znači one manifestacije koje su oni radili stvarno su hvale vrijedne i tako dalje, i onaj sajam inovacija šta je bio jako posjećen, prenesen je na svim televizijama u Hrvatskoj pa bih zamoli da se taj izvještaj ukompletira.

g. Dražen Baotić – može da pojasnimo, znači svake godine u drugom mjesecu Zajednica tehničke kulture podnosi kompletan izvještaj i za svaku udrugu Tajnik Zajednice dopisom obavještava da se podnese financijski izvještaj i izvještaj o radu. Mi smo to napravili u drugom mjesecu normalno kako je Zakonom i određeno, poslano je na sve adrese, postoji zato elektronička pošta, na određene adrese su poslane sve aktivnosti no međutim mi smo dobili samo tri izvještaja. Na osnovu toga smo još jednom poslali dopis pred skupštinu također, ali opet ništa nismo dobili, nikakav odgovor. Morate pitati njih zašto oni nisu dostavili odgovor zajednici tehničke kulture. Do sada su svake godine to napravili. Po Statutu to je obveza, a netko tko radi u sklopu Zajednice mora poštivati Statut, a naknadno, prije oko mjesec dana, su oni dostavili svoje financijske izvještaje u Grad. Ovaj dio financijskog izvještaja je za one udruge za koje smo mi imali to smo poslali i lijepo piše da je dostavljen financijski izvještaj za tri udruge, za one za koje smo mi dobili. To ej moj odgovor vrlo jednostavno. Mora se poštivati Statut.

g. Krešimir Golubić – htio bih samo dodati, znači jako je važno da znači razvojnu sinergije grada čine svi koji se bave takvim aktivnostima, od Aero kluba, Informatičkog kluba, Radio kluba, Oldtimer kluba, Računalnog kluba i društva inženjera i ako su oni predali te izvještaje, a ja bih zamolio stvarno da što se tiče te suradnje da se stvarno nađe zajednički jezik što se toga tiče i ne može se prikazivati niti jedan organizam da se govori samo o 50% tog organizma već se mora u cjelovitosti prikazivati, a govorim upravo zbog toga šta ove djelatnosti koje vi radite su prava garancija da grad Ivanić-Grad ima budućnost. Znači, ništa ne može unaprijediti toliko društveni, gospodarski, ekonomski razvoj, nama dati perspektivu nego baš ove djelatnosti koje vi radite. Ne može nam ni, sa dužnim poštovanjem, niti turizam, niti sport, niti neke društvene djelatnosti, nego baš ovakve inženjerske inovacijske aktivnosti, robotičke, mehanotroničke i tako dalje, to nama može davati konkurentsku prednost u odnosu na ostale gradove i ostale regije.

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako je sa 14 glasova za i 1 suzdržanim glasom usvojen

**Z A K LJ U Č A K**

**o prihvaćanju Financijskog izvješća i Izvješća o radu Zajednice tehničke kulture Grada Ivanić-Grada za 2018. Godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**TOČKA 3.**

Gđa. Vida Pust Škrgulja – lijep pozdrav svima, nastojat ću biti kratka. Financijsko izvješće za 2018. Godinu je specifično za Muzej iz razloga što smo u toj godini uspjeli zaposliti nekolicinu stručnog osoblja, znači konkretno mi smo počeli 2016. godine raditi skoro pa da mogu reći da sam ja počela raditi jer nije bilo suradnika i praktički je bila samo privremena i kasnije imenovana ravnateljica sa volonterima, praktikantima i tako dalje. No uz rad, uz puno komunikacije iskristalizirala se ekipa mladih ljudi sposobnih i kvalificiranih koji su do sada svi položili stručne ispite da možemo govoriti da smo konačno ekipirani, a to je zapošljavanje počelo upravo 2018. godine kad smo uspjeli zaposliti dokumentarista, kustosa i muzejskog tehničara što je minimum za ustanovu tog tipa. Dale zbog toga se u stvari isto u samoj financijskoj strukturi može primijetiti razlika u odnosu na 2017. godini, no i možemo reći da su prihodi i rashodi poslovanja općenito prema izvještaju koje je naravno radilo naše računovodstvo gotovo su se poklopili, znači prihoda ima oko deset tisuća više i nešto dodatno, dakle mislim da su svi ti materijalni rashodi nekako bili racionalni, racionalno iskorišteni. Željela bih za one koji su sudjelovali na nedavnom sastanku Odbora još jedanput napomenuti da sam pitanje vezano uz rashode za usluge pokušavala objasniti, nadam se da je stvar u potpunosti jasna, dakle rashodi za usluge su 101.042,12 kn no i ti rashodi su za kompletne usluge u toj godini gdje su i intelektualne, računalne i sve moguće druge. Želim napomenuti da je to bila godina kada smo organizirali veliku izložbu, jednu od većih i kompleksnijih vezanu uz Đuru Stjepana Deželića koja je obuhvatila većinu zagrebačkih državnih arhiva, Državni arhiv u Sisku, nekoliko zagrebačkih muzeja, znači imali smo autentične dokumente i naravno smo naglasili također povijesnu ulogu Đure Stjepana Deželića u uvođenju dobrovoljnog vatrogastva u hrvatski s obzirom da je Đuro Stjepan Deželić rodom iz Ivanić-Grada on je jedna od osobnosti koje želimo afirmirati i za koju mogu reći da smo nastavili i u ovoj godini rad na toj afirmaciji vezano uz znanstveno stručni skup kojeg smo krajem svibnja organizirali u Ivanić-Gradu sa petnaest, odnosno šesnaest stručnih i znanstvenih izlaganja, između ostalog u suradnji također sa praunukom Đure Stjepana Deželića i tu smo i brojne stvari otkrili vezano uz istraživanje baštine. Dakle ja bih htjela se čisto na kratko osvrnuti na programe i na programsko izvješće. Svi ste dobili u materijalima i ono kompleksno izvješće. Moram napomenuti za sve koji možda nisu puno razmišljali o radu Muzeja da je Muzej po Zakonu o muzejima neprofitna ustanova i da su djelatnosti koje pokrivamo naravno vezane uz očuvanje , uz evidenciju, uz jednostavno rad na baštini grada i šireg područja, da smo jedina muzejska ustanova u ovom dijelu Zagrebačke županije koja je dobila sve dozvole za rad od Ministarstva kulture zbog naravno preduvjeta koje posjedujemo i da vrijedi napomenuti da smo registrirani kao muzej općeg tipa, znači od velike Gorice pa do Svetog Ivana Zeline na ovoj jugoistočnoj strani zagrebačkog prstena osim nas nema muzejske ustanove, svi ostali su u drugim županijama i u gradu Zagrebu koji su nama relativno blizu. I to što su naša istraživanja i rad na očuvanju baštine, naravno i prirodne i kulturno povijesne baštine, ja bih samo čisto na kratko pročitala ovo razmišljanje znači gdje sve nalazimo potencijalnu muzejsku baštinu, jedno je prirodni okoliš s cjelokupnom geološkom podlogom te specifičnom florom i faunom, drugo su obrađena ruralna područja s uzgojnim biljnim i životinjskim vrstama, industrijska baština, onda graditeljska baština urbanih i ruralnih područja, mislim da je to jako važno spomenuti zato što je činjenica da velik dio ljudi koji se bave pa i upravljanjem Grada na različitim područjima i u raznim institucijama, firmama i tako dalje naprosto ne povezuju muzej sa očuvanjem graditeljske baštine, a naravno smo mi jedina ustanova koja je po zakonu dužna o tome brinuti, znači bar evidentirati, pa bih htjela napomenuti da je nedopustivo, ja sam hvala Bogu i poslala u tom smislu i dopise na grad i na raznorazne osobe koje su eventualno evolvirane u cijeli problem, znači Muzej mora biti informiran o svim intervencijama na graditeljskoj baštini zato jer smo stručno tijelo, stručna ustanova koja ima svoje obveze i dužnosti. Ako se na primjer za nas potpuno nepoznata neplanirana rušenja u povijesnoj jezgri grada dozna nedjeljom ujutro preko telefona od stanara iz tog dijela grada i da mi onda trčimo na teren, tražimo recimo pomoć komunalne službe pa eventualno konkretnu suradnju, odnosno konkretni kontakt sa vlasnikom, novim vlasnikom objekata koji se ruše i da onda iz ruševina praktički koje su već naravno bile jedna velika hrpa od zgrade koja je navodno službeno pod zaštitom, a nitko nikoga nije pitao, bar ne javno, dakle da smo izvlačili dokumente, da smo izvlačili dijelove te građevine, da smo izvukli recimo konkretno jednu škrinjicu sa povijesnim dokumentima od samog početka života u toj kući, znači gotovo dvjesto godina dokumenata o ljudima koji su tamo živjeli, radili i neki su bili i prilično poznati i ostavili puno raznoraznih tragova koji sačinjavaju jednu kulturnu povijest, kulturni profil grada, ja mislim da bi o tome vrijedilo razmisliti. Da u graditeljsku baštinu, da sada ne idem previše u širinu, idu po namjeni stambene građevine, sakralne građevine, dakle crkve, kapele i tako dalje, građevine poslovne i gospodarske namjene, građevine namijenjene kulturi, obrazovanju i športu, zelene urbane površine i hortikulturne cjeline te spomen-područja, groblja i javni spomenici o tome bi mogli puno razgovarati. Da je slijedeće područje kojim se Muzej bavi predmetna odnosno materijalna baština urbanih i ruralnih područja, dakle tu je sva etno građa, tu su svi povijesni dokumenti, predmeti uključivo arhivski dokumenti važni za povijesna, antropološka, sociološka, etnološka, pedagoška, likovno –teoretska, glazbeno-muzikološka i druga istraživanja muzeja is rodnih ustanova, jer mi razmjenjujemo podatke. Nas konzultiraju bar jedanput ako ne i više puta mjesečno ljudi iz drugih ustanova, studenti i tako dalje, za podatke koje mi prikupljamo tek, mi smo Muzej koji tek par godina radi dakle još uvijek smo u prvim koracima razvoja. Slijedeće što je važno je nepredmetna ili nematerijalna baština također urbanih i ruralnih područja, znači riječ je o znanjima i vještinama žitelja kraja u kojem muzej djeluje i koja neminovno nestaju zajedno s ljudima koji ta znanja posjeduju ako ih ne zabilježimo i adekvatno ne pohranimo. Želim reći da smo upravo u tijeku isto prijava je išla prema Ministarstvu za slijedeću godinu ove godine o očuvanju tehnika tkanja. Ne da imamo nošnje pohranjene, pofotografirane i tako dalje, imamo ih puno i zanimljivi su uzorci i sve moguće, ali koliko ljudi malo ima koji to još znaju ponoviti, dakle imamo u planu sve to posnimiti, evidentirati, dokumentirati dakle filmom, opisima i to isto publicirati kasnije jer je to jedini način da se to može stručno zabilježiti, dakle samo jedan takav djelić mali jer je činjenica da baština Ivanić-Grada na očigled propada, a to je jedan od ključnih razloga za osnivanje muzeja. Što se tiče samih uvjeta u kojima radimo ja bih na kratko se htjela osvrnuti na to, dakle sam prostor u Zakonu o muzejima i u vrijeme kad se Muzej registrirao mi smo morali ispuniti tri kriterija, jedan je adekvatni prostor, drugi je, odnosno još prije, postojanje muzejske građe na terenu ili gdje god, ali da postoji razlog da se može osnovati muzej, znači prostor u koje muzej djeluje, a treće stručno osoblje. Na žalost u ovom trenutku mogu reći da još uvijek nemamo u potpunosti riješene probleme naravno jer još uvijek od 2016. godine radimo u jednom malom krilu stare škole u Ivanić-Gradu u parku koji je na žalost za sanaciju i o toj sanaciji se dugo priča, nadam se da bude priča krenula. Bio je veliki dio posvećen izgradnji u sklopu Muzeja izgradnji samostalne jedinice Muzeja naftnog rudarstva i energetike ili kako god bi se taj dio zvao, na žalost i to je trenutno stalo. To nije stvar koja bi bila zaboravljena, ali to će morati biti napravljeno u jednim drugim okvirima pa se nadam da to bude u budućnosti. No međutim ono što je u prostoru u kojem djelujemo imamo 1/4 prostora, cca 20 m² za stručni i administrativni rad djelatnika i 3/4, cca 60 m² za posjetitelje, a tu su sve izložbe, predavanja, radionice i tako dalje, i nije čudno da smo u 2018. pa i u 2019. godini nastavili suradnju sa Pučkim otvorenim učilištem da nekako kombinirano surađujemo s njima i koristimo njihov izložbeni prostor i malu dvoranu bar za kojekakve priredbe, recimo veća predavanja, stručne skupove, Noć muzeja smo imali programe i tako dalje. No i činjenica je ono što je još najnezgodnije je to da nemamo uopće prostora za pohranu muzejske građe, dakle nemamo muzejske čuvaonice, o tome smo svi današnji djelatnici Muzeja bezbroj puta razgovarali, isto smo imali stručna izlaganja na raznoraznim skupovima na razini države i tako dalje, no i zato ponovno zahvaljujem na susretljivosti Grada i gradonačelnika da smo mogli dobiti na korištenje zgradu stare škole u Dubrovčaku Lijevom gdje je nedavno bila isto otvorena prva izložba, jasno u prostoru koji je dostojan popravaka i za koje se nadam da će biti za par godina uređen i da će to bit jedan lijepi kulturni centar tog dijela gradskog područja šireg, da sada ne zastranim previše. Što se stručnog osoblja tiče za sada evo uz ravnatelja imamo dokumentarista, kustosa, muzejskog tehničara djelomično na određeno djelomično na neodređeno vrijeme. Mogu reći da ta tri djelatnika moraju biti ljudi s ovog područja koji znaju struku, koji vole ovaj grad, koji vole njegovu baštinu, koji su sposobni, kompetentni da to rade u skladu sa zakonima, u skladu sa načelima struke i da razvijaju svoju tu djelatnost, a naravno ne da dođu onako od danas do sutra od bilo kuda, važno da ima nekakvu formalnu vrstu obrazovanja. Od toga ništa. Mi nismo još afirmirani muzej premda sudjelujemo sa mnogim afirmiranim ustanovama diljem Hrvatske no i sad znači taj malči dio pokrivamo naravno i s pripravnicima i tako dalje. Želim samo apelirati na sve da kada razgovaramo o Muzeju ovo je još daleko od onoga što bi ovaj Muzej mogao biti, ali neće biti nikada ako se ne podupire trajno minimum zahtjeva za stručno djelovanje Muzeja, a to je ono, da se vratim, zakonskim odredbama muzejska građa koju ne možemo prikupljati jer je nemamo gdje čuvati na žalost, pa onda apeliramo na ljude neka je čuvaju osim ako im se kuća ruši ili ako ne znaju kud onda neka nam kažu, ako ne, mi prosljeđujemo neke stvari prema arhivima i tako dalje, što je vrlo nezgodno. Još najviše možemo pohraniti kod nas dokumenata na papiru, fotografije i ta zbirka je već prilično velika. U privitku izvješća imate svi isto poslano službeno izvješće kako svake godine pripremamo jer smo dužni prema Ministarstvu kulture i to izvješće je jako veliko, a tiče se naravno i stručnog rada, terenskog rada, svih mogućih priredbi, stručnog usavršavanja, komunikacije, broja posjetitelja i tako dalje. Dakle, mi još uvijek imamo ulaznice po 5,00 i 10.00 kn, a s obzirom da nam je puno draže da ljudi dolaze i da participiraju u tom profilu kulturnog života grada bolje nam je pustiti nekoga i besplatno i porazgovarati s njim, neki ljudi dolaze stvarno kao u nekakvu kulturnu oazu i puno podataka razmijenimo, ali evo ga, na žalost, vrijedi imati na pameti da mi nismo profitna ustanova, a kao neprofitna ustanova dok bude Muzej na razini na kakvoj mora biti jedan muzej profila za kakav smo registrirani, me ćemo biti itekako, odnosno mene vjerojatno tada ne bude baš bar ne u funkciji ravnateljice ako još to doživim, ali to bi mogla biti kulturna ustanova koja bi itekako kompetentno sudjelovala u kulturnoj ponudi grada bez daljnjeg i koja bi mogla kroz programe na kojima nešto i radimo sada, baš sam danas sito imala sastanak sa profesorom Grubišićem iz Šumarskog fakulteta jer radimo na nekom live projektu međunarodnom zaštite dabra i ako bude sreće, ako prođe, sad prva faza je prošla te prijave, sada smo na pripremi druge faze koja mora ići u veljači, dakle to bi mogla biti isto jedna linija po kojoj bi Ivanić mogao biti prepoznatljiv, a Muzej je ovdje kao koordinator tih aktivnosti unutar svoje djelatnosti.

g. Krešimir Golubić – htio bih pitati uvaženu profesoricu Vidu Pust Škrgulju što se tiče nekoliko samo detalja što se tiče izvještaja o radu Muzeja. Čest sam posjetitelj Muzeja Ivanić-Grada i stvarno bih htio pohvaliti profesoricu Škrgulja što stvarno predano i aktivno radi i stvarno kako se kaže pretrgne se od posla, to se vidi kada se dođe u Muzej, ali jedna stvar šta ne mogu ne primijetiti, ovi detalji šta se tiče podkapacitiranosti i tako dalje, mislim stvarno da se mogu nadomjestiti sa uključivanjem svih onih zainteresiranih strana. Recimo jedna od tih zainteresiranih strana je ta Udruga Prijatelji baštine koje stvarno volonterski rade i promiču ugled grada Ivanić-Grada što se tiče od industrijske baštine i svih njihovih projekata i takve stvari se mogu samo nadomjestiti sa njihovom, suradnjom i umrežavanjem, a druga stvar zanima me ako promatrajući gradski proračun i tako dalje, to se kaže svaka čast što Grad uspijeva izdvajati sredstava za takvu kulturnu instituciju što se tiče Muzeja, ali zanima me da li se ovdje uključivala i Razvojna agencija Grada Ivanić-Grada, recimo na koje projekte se Muzej javljao, da li su to projekti ministarstva i da li se javljaju na projekte zaklada ili županije ili da li se može Razvojnoj agenciji Grada Ivanić-Grada prepustiti dio posla da odrađuje umjesto vas da se vi možete rasteretiti na vaš taj stručni i kulturni sadržaj, da ne radite kako se kaže 90% papirologije, 10% ovih stvari šta samo i čini srž i kvalitetu samog Muzeja. I druga stvar zanima me šta se tiče, znači često razgovaram sa građanima i kako građani vide tu kulturnu ponudu našeg Grada i onda puno građana ne može vidjeti znači koji su ciljevi, znači recimo tri glavna cilja djelovanja Muzeja u našem gradu. Neki kažu da su cilj razvijanje baštine, neki kažu da je cilj razvijanje, promicanje ugleda grada Ivanić-Grada. Možda, evo kao moja neka ideja, da stvarno toliko puno aktivnosti koje stvarno si predajete da se možda smanji broj aktivnosti, a te aktivnosti da se provode baš u suradnji, kao što ste naveli, sa Pučkim učilištem sa udrugama građana kao što je Prijatelji baštine koji mogu stvarno kako se kaže povući jako onaj dio operativni da se te neke manifestacije stvarno na dobrobit svih građana naprave da budu zadovoljne sve naše strane, a pogotovo oni građani koji dođu na neku manifestaciju pogledati u Ivanić-Grad i budu stvarno zadovoljni vide li kako se evo kvalitetno ovdje radi i kako se daje jedna zaokružena informacija uklopljena i imidž grada Ivanić-Grada.

Gđa. Vida Pust Škrgulja – zahvaljujem kolegi Golubiću na pitanjima, nastojat ću odgovoriti što bolje mogu. Bilo je prvo pitanje suradnje sa drugim ustanovama, udrugama i tako dalje, prvo Prijatelji baštine koji su naravno programski kompatibilni bez daljnjeg. Naravno o Prijateljima baštine bi mogla govoriti jako dugo s obzirom da sam bila inicijatorica osnivanja i prva predsjednica i da sam praktički izmislila tu udrugu i da sam za to trebala još grupu sugrađana koji su to poduprli i napravili smo tu inicijalnu osnivačku grupu i uspjeli napisati Statut i tako dalje, i tako dalje, i raditi. Dakle Udruga je osnovana primarno zbog toga da bi među građanstvom stvorila se svijest o vrijednostima baštine i o potrebi da se sustavno čuva ta baština i prezentira javnosti. To je u Statutu Udruge i danas, to je činjenica. Da sa Udrugom surađujemo i dalje na različite načine to je isto jasno ali da udruga i Muzej nisu isto, znači da poslanstvo Muzeja nije primarno u manifestacijama, ali može biti u manifestacijama. Dakle to su dvije različite stvari koje su kompatibilne, koje se mogu dopunjavati, bez daljnjeg. Dakle mi sada isto recimo ona građa etno iz tradicijskog čardaka recimo koja se sada s obzirom da konačno imamo nekakvu čuvaonicu, to je sada donacija Udruge Muzeju, imali smo projekt koji na žalost nije uspio, baš u 2018. godini, iz vrlo jednostavnog razloga jer je naprosto došlo do jedne proceduralne sitne pogreške, znači jedan potpis je bio dva dana prerano stavljen na dokument i mi na Europskom socijalnom fondu nismo uspjeli proći, ali to je projekt na kojem mi i dalje radimo. To je projekt revitalizacije Dubrovčaka i tako dalje. Znači, mi apsolutno surađujemo i s KUD-ovima i s vatrogascima, s Udrugom Prijatelji Kloštra, sa Centrom u Križu s obzirom da je to područje koje mi pokrivamo. Nas zovu iz Sesveta ljudi i iz kojekakvih mjesta ovdje u blizini da kod nas pohrane i doniraju nam muzejsku građu recimo iz Moslavine, konkretno s područja Ludine, i tako dalje, smo zadnje dobili, iz Zagreba nas zovu, imamo recimo pohranjenu na Dubrovčaku sada, ne kompletnu ali veliki dio glazbaralske radionice jednog poznatog zagrebačkog graditelja violina i tako dalje. Znači jako puno toga se pohranjuje. Znači mi nismo pododjel niti Turističke zajednice, niti gradskih manifestacija, ali ih možemo obogatiti, dopuniti na jedan specifičan način. Znači primarno to nije naša funkcija, mi nismo galerija, makar imamo i galeriju jer4 moramo sudjelovati. Mi nemamo muzejskog pedagoga, ali surađujemo jako puno sa školama i s vrtićima. Nastojimo ih uključiti i u izložbe, u programe, u kojekakve aktivnosti. Za siječanj je u planu i najavljeno je već u programu Turističke zajednice također Grada je da jedno predavanje, jedno takvo objašnjenje naših djelatnosti, ja se sjećam imali smo najavljeno recimo u maloj dvorani Doma kulture kad smo počeli raditi jednu prezentaciju širu našeg programa, došlo je deset ljudi. Na žalost je tako. Znači ako nije domjenak i kojekakve druge stvari koje su atraktivne činjenica je da je jako teško orat ledinu ali da nemamo apsolutno nikakvih problema sa komunikacijom i sa suradnjom, ne, jer suradnja je apsolutno potrebna, ali mi smo odgovorni prema zakonu i prema ustanovama koje su nama nadležne, a to je primarno Ministarstvo kulture, Zakon o muzejima, suradnja sa MBC je apsolutno dobra i činjenica je da recimo sada pred par dana nam je položio stručni ispit sa odličnim muzejski tehničar i tamo se čude jer smo uspjeli u godini dana tri stručna ispita pripremiti u malom muzeju koji je na početku puta, a ima puno muzeja koji su od nas stariji pa recimo to ne naprave u roku od 10 do 15 godina. To je činjenica. Mi smo imali dobru suradnju, još je imamo, sa hrvatskim prirodoslovnim muzejom kao matičnim muzejom za prirodu, za prirodoslovlje i oni se čude što mi imamo, znači zbog stručnosti, zbog svega, ali evo nismo još afirmirani. I na žalost jel' mi možemo znači isto za ovo što sam rekla taj live projekt ako uspije taj live projekt, to ćemo vidjeti u proljeće kad bude, naravno da će to biti atraktivno sve. To će biti edukativni program koji je vezan uz škole, vrtiće, građanstvo, uz poljoprivrednike, uz problem suživota recimo životinja na recimo na vlažnim staništima i poljoprivrednika na susjednim zemljištima što je danas veliki problem ne, ali evo ga ne može sve preko noći i ne može sve ovako na brzinu.

g. Željko Brezovečki – prije svega želio bih se zahvaliti svima djelatnicima Muzeja, a posebno ravnateljici eto na iscrpnom izlaganju iako to izgleda da to dugo traje međutim ima se tu što čuti jer zapravo kroz te godine se puno radi. Međutim eto reći ću da eto 27 godina nismo imali muzej i izuzetna mi je čast i zadovoljstvo kada zapravo dođem u Muzej da naš grad ima Muzej. Često nam dolaze u Gradsku udrugu umirovljenika Ivanić-Grad naše udruge iz Slovenije i iz drugih gradova i eto osobno dođem sa našim gostima i ne znam zapravo kamo bih goste odveo nego pokazao naš grad, malo oko crkve i naravno uvijek svratimo u Muzej. Međutim eto čuli smo iz izlaganja naše ravnateljice da Muzej napokon ima i stručne osobe i da tamo rade pa eto dao bih prijedlog da isto kao i što je Grad Sisak svoj Muzej obnovio onu starinu ako ste vidjeli, a znam da ste bili, gdje su one stare grede, sve je obnovljeno apsolutno, a drugi duo muzeja je napravljen iz nule sve po modernom znači izgrađeno sa liftom i sve onako kako treba, naravno sredstvima EU, pa eto poticaja da ti mladi i stručni ljudi malo zajedno sa našom IGRA-om u suradnji da napišu dobar projekt i da krenemo u obnovu Muzeja. Eto još jedanput zahvaljujem na iscrpnom izlaganju ravnateljice.

g. Krešimir Malec – prije svega dopustite mi da isto tako čestitam na ovom stručnom radu Muzeja, evo svi smo ponosni na to, ponekad i sam navratim tamo i zbilja ima interesantnih postava, ali na tragu evo ovoga šta su kolege prethodnici ispred mene govorili ja bih se dotaknuo, a isto tako ne manje bitno je i financiranje samog gradskog Muzeja. Iz ovog Izvješća se vidi da od 597.000,00 kn koje je Grad Ivanić-Grad doznačio Muzeju znači 84% tih prihoda idu u plaće. Znači ja bih samo isto tako evo dao poticaja ravnateljici da s obzirom na evo i u samom izlaganju istaknuo da smo u ovom dijelu Zagrebačke županije i Općina Križ i Kloštar, znači i Grad Ivanić-Grad, znači mi se moramo evo pokrenuti i naći još dodatne izvore financiranja. Znači konkretno da li je to i općine Kloštar i Križ, da li je to Zagrebačka županija, da li je to Ministarstvo kulture. Da, vi jeste neprofitna organizacija što ne znači da mi ne moramo težiti za većim prihodima upravo iz razloga da se realizira sve ove projekte, programe o kojima ste govorili, na žalost to bez novaca ne ide. Znači, stručan rad, svakodnevni rad, ono šta skidam kapu do poda na čemu radite, ali ovo je sastavni dio rada odnosno poslovanja gradskog Muzeja pa i s tog razloga evo još poticaj još više angažmana u tom dijelu kako bi se mogli ovi svi projekti izrealizirati. Tu je i kolega Golubić i kolega Brezovečki spomenuo i europske fondove, to je gdje svakodnevan rad je na njima, konzultira se, imamo IGRA-u svoju, znači idemo vidjeti šta možemo aplicirati, šta je realno, a ne šta su želje, iz čega možemo povući novac, iz tih novaca se financiraju i troškovi zaposlenika. Pa evo na tragu toga vašeg izvještaja, evo kolega koji su evo tu spomenuli i suradnju sa ostalim našim udrugama ovaj dio mi se čini da je malo zanemaren i da bi trebali evo na tome više poraditi.

gđa. Vida Pust Škrgulja – željela bih samo reći slijedeće, dakle unatoč svemu mi smo radili na nekoliko projekata. Činjenica je da su zadnji projekti za ono što bismo mi mogli raditi bili završeni prije nego što je naš Muzej osnovan, znači od 2007. do 2013. godine su bili veliki projekti vezani uz graditeljsku baštinu, općenito uz kulturnu baštinu. Trenutno toga nema. Aplicirano je recimo ispred Grada za obnovu nečega, nešto uspije nešto ne, ispred Muzeja nešto uspije nešto ne, neću sad ići u detalje, koga zanima neka dođe u Muzej ja ću mu vrlo rado podastrijeti sve podatke što smo radili, što namjeravamo raditi i dalje. Činjenica je da se sprema još jedna serija projekata u sklopu EU fondova koja će biti posvećena isto obnovi kulturne baštine i mislim da je to zadnji vlak za Ivanić ako želimo nešto napraviti. Naime, moram još jedanput spomenuti premda nije možda mnogima drago čuti, ali činjenica je da ja sam u Ivaniću 40 godina, za neke stvari nisam vidjela niti korak pomaka, samo propadaju stvari, a ne čuvaju se kako treba. To se posebno odnosi na graditeljsku baštinu. Nadam se da će se to uspjeti nekako jednim dobrim sveobuhvatnim projektom iza kojeg neće stajati samo Muzej, nego hvala Bogu i Grad i sve ustanove i suradnici kao partneri koji bi tu mogli raditi i da će se moći onda aplicirati, ali naravno u ovom trenutku razvoja dakle mogu reći Europe, odnosno ovih rubnih dijelova Europe ono što jedino eventualno ima izgleda da bude prošlo je integralna zaštita, obnova, revitalizacija kulturne baštine u sklopu projekta perspektive održivog razvoja cijelog kraja. Znači koja i gospodarske elemente uključuje, koja uključuje puno više nego samo sada ćemo jednu kuću obnoviti. Ne, mi više ne možemo aplicirati nigdje obnovu jedne kuće jer će svi reći ako je niste mogli do sada čuvati onda neka vam se sruši. To je činjenica i tu je propušteno nekoliko desetljeća. Zašto? Ja ne ulazim u to, ali dajmo spašavati ono što se može. Znači za sve podatke, sve tko god je zainteresiran slobodno neka dođe u Muzej vrlo rado ću sve od projekata, od radionica na kojima sam bila, na županijskim projektima, na svim kojekakvim edukacijama u Županiji gdje sam bila i da ne pričam dalje, ima toga puno, ali ne prođe baš sve. Pogotovo ne kad solira jedan mali neafirmirani muzej.

 Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o radu Muzeja Ivanić-Grad za 2018. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**TOČKA 4.**

g. Hrvoje Strašek – sve vas lijepo pozdravljam. Vezano uz dodjelu stipendija, ovu točku dnevnog reda, materijale ste također primili uz Saziv same sjednice. Komisija za dodjelu stipendija temeljem raspisanog natječaja provela je postupak utvrđivanja prijedloga liste kandidata, obgrađena je svaka prijava pristigla na predmetni natječaj, a u skladu s Pravilnikom. Isto je napravljeno na osnovu propisane dokumentacije koju su svi podnositelji priložili uz samu prijavu. Podnesen je 101 zahtjev od strane 79 osoba, kod učenika je to bilo 49 zahtjeva od strane 39 osoba, a kod studenata 52 zahtjeva od strane 40 osoba. Prijedlog liste objavljen je 29. studenog 2019. godine i nakon isteka svih rokova, a u kojima nije zaprimljen niti jedan prigovor, Komisija je utvrdila konačnu listu kandidata i prijedlog Odluke o dodjeli stipendija koji je proslijeđen danas vama na usvajanje.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojena

**O D L U K A**

 **o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za školsku/akademsku godinu 2019./2020.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**TOČKA 5.**

Gradonačelnik – evo mogu reći samo da je to jedan formalno zapravo obavijest Gradskom vijeću u smjeru u kojem se razmišlja vezano za našu tvrtku Ivaplin. Ta Odluka je bila na općinskim vijećima u Križu i Kloštru, znači traži se na neki način i obavještava se Gradsko vijeće da će se poduzeti sve mjere u skladu sa zakonom kako bi vidjeli mogućnost prodaje udjela u tvrtci Ivaplin. Ovo je čisto prva informacija da ste informirani da se u tom pogledu ide, da će po tom pitanju biti poduzete te neke radnje o kojima će Gradsko vijeće biti redovito znači obavještavano i vidjet ćemo znači da li ćemo ostvariti one neke željene efekte u tom poslu i biznisu koji smatramo da ide u smjeru okrupnjavanja firmi, poduzeća, tvrtki gdje imamo probleme vezano za Ivaplin njegove veličine prvenstveno znači i mogućnosti konkurencije i biti konkurentan na tržištu, u tom kontekstu je nekakav smjer. Ta je točka već bila vruća točka prije desetak godina i više i o tome se puno razgovaralo, mi smo danas tu tvrtku uspjeli sanirati rekao bih na kraju vrlo uspješno, uspjeli smo to izvući u konačnici rekao bih uz minimalan trošak proračuna, maksimalno racionaliziranim poslovanjem cijela ta priča je dovedena do toga da je Ivaplin danas znači tvrtka koja je rekao bih zdrava, koja nema tih dugova, koja se riješila određenih dubioza i smatramo da valja pokušati vidjeti kako ju sačuvati, a nekakva kretanja i naše procjene i razgovori idu u tom smjeru da bi pripremali lagano tu tvrtku kroz određene analize da uopće vidimo kolika je mogućnost vrijednosti Ivaplina i da li ga je moguće prodati u smislu da se dobije adekvatna vrijednost za njega i na taj način taj biznis prepustiti onome što bih ja rekao što je i trend to je poduzetništvu i privatnim firmama koje posluju znači sa takvim biznisom u normalnim gospodarskim okvirima. Znači iza ovoga danas se ne krije nikakva niti odluka konačna niti bilo šta nego tek informacija znači da se ide u tom smjeru da uopće napravimo one prve i osnovne predradnje da vidimo kolika je stvarna nekakva vrijednost naše firme na tržištu da bismo nakon toga mogli u raspravama odlučivati, pa vjerujem da ćemo i nekakvo stručno tijelo u okviru Grada i Gradskog vijeća osnovati koje će također biti još detaljnije upoznato sa cijelom tom problematikom u kojoj će biti vjerojatno i članovi raznoraznih, da tako kažem, političkih opcija i u konačnici ćemo donijeti i vidjeti što će nam to izroditi i kakva će biti naša odluka. Evo smatram da je to ta informacija koja je evo kažem bila, identičan je tekst i sve, i na općinskim vijećima Križa i Kloštra i to je jedna obavijest znači prvenstveno da se ide prema tome snimanju stvarne pozicije, stvarnog stanja naše tvrtke i nakon toga eventualno ćemo vidjeti kakao ćemo dalje. Pred nama je tu niz poteza i radnji koje ću tražiti evo podršku svih ovdje koji su u tome, napravit ćemo i radna tijela koja će se baviti sa time i pokušat ćemo dobiti ono što je najbolje za Grad.

g. Krešimir Golubić – samo bih ukratko rekao da evo kao gradski vijećnik i predsjednik Odbora za gospodarstvo Grada Ivanić-Grada samo da dam kratki ekonomski osvrt što se tiče toga. Mogu se u potpunosti složiti sa gradonačelnikom što se tiče ovoga, ove stvari zapravo je trebalo riješiti 2000. do 2010. godine, ovo je sad kako se kaže ispravljanje onih grijeha iz prošlosti koji je pao na teret na žalost sadašnje gradske uprave i samo da kažem još jedanput, samo u ekonomskoj terminologiji, firma može postići cijenu na tri načina - investitor gleda firmu što firma proizvodi, što firma posjeduje i što firmu čini posebnom. Znači na te tri stvari kod Ivaplina treba usmjeriti pažnju i samo bih čestitao na strpljivosti i uloženom novcu iz gradskog proračuna da se dubioze koje su napravljene od 2000. Godine, pitaj Boga kako se kaže od kada sve, da je Ivaplin danas više-manje solidna samoodrživa firma, ali ekonomskim rezonima ne može više biti tržišno rentabilna. Samo jednu kratku usporedbu za kraj, Mađarska koja ima više nego duplo stanovnika nego Hrvatska ima 12 distributera plina, a Hrvatska ima preko 20 i evo samo čista logika govori što je ekonomski isplativo, a što nije.

g. Krešimir Malec – evo s obzirom da smo dobili ovu informaciju vezano za pokretanje aktivnosti oko moguće prodaje Ivaplina ja bih samo podsjetio da razlozi koje je gospodin Leš naveo ovdje su apsolutno evo prihvatljivi jer evo s obzirom na tržište i velike igrače koji su na tržištu i distribucije i opskrbe plina znači sa ovim našim tržišnim udjelom koji mi imamo, u veličinama s kojima nastupamo sigurno ne možemo evo biti konkurentni u odnosu na njih. Ja bih samo podsjetio, da i gospodin Leš je spomenuo deset i više godina, mi smo evo živi smo koji smo i onda bili članovi Gradskog vijeća krenuli u akciju znači da bi prodali tvrtku Ivaplin iz svih ovih istih razloga o kojima sada gospodin spominje, samo podsjećam da ni onda, a ni sada nije prihvatljivo politikanstvo nego su tu ekonomski razlozi, tržišni razlozi, onda su bili razlozi da je to obiteljsko srebro i da to nećemo prodati nizašto, bacit ćemo pod jureći vlak i tako dalje, i tako dalje. Znači ne donošenje odluka na vrijeme, znači bavljenje čistim nekakvim politikanstvom, nesagledavanje šire slike, znači to građani Ivanić-Grada ne očekuju. Građanima Ivanić-grada moramo isporučiti rezultat, oni moraju imati sigurnu i najjeftiniju moguću opskrbu i distribuciju plina.

Prije pristupanja glasovanju utvrđeno je kako je sjednici Gradskog vijeća prisutno 13 vijećnika.

Provedenim glasovanjem konstatirano je kako je sa 13 glasova za jednoglasno usvojen

**ZAKLJUČAK**

**o davanju suglasnosti na sudjelovanje u pripremnim radnjama potrebnim za provedbu postupka prodaje poslovnih udjela trgovačkog društva Ivaplin d.o.o. Ivanić-Grad**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**TOČKA 6.**

Gđa. Tamara Mandić – razlozi za donošenje ovih III. izmjena i dopuna Proračuna Grada Ivanić-Grada su usklađivanje pojedinih vrsta prihoda sa mogućnošću realnog ostvarenja za 2019. godinu, te usklađenje pojedinih programa sa realnim troškovima. Planirani su ukupni prihodi u iznosu od 96.475.362,00 kn što je umanjenje od planiranih prihoda po II. Izmjenama i dopunama Proračuna smanjenje je to od 14.418.000,00 kn. Umanjenje se odnosi na umanjenje prihoda od komunalnog doprinosa za 887.000,00, zatim su umanjeni prihodi od pomoći Proračuna iz drugih proračuna za 5.821,000,00 dok je prihod od pomoći od izvanproračunskih korisnika smanjen za 2.655.000,00 kn. primici od zaduživanja smanjeni su za 5.055.000,00 kn, dok u rashodovnoj strani u razdjelu 1 izvršene su korekcije usklađenja stavaka rashoda sa stvarnim troškovima, a u razdjelu 2 ukupno su umanjena sredstva za 14.592.000,00 kn, znači izvršena su umanjenja za projekte koji se neće realizirati u 2019. godini već se njihova realizacija prenosi u 2020. godinu. Od najvećih stavaka to je uređenje prometne infrastrukture u poduzetničkim zonama UPU 3, to je cesta Josipa Kraša, tu je umanjenje 3.550.000,00 kn, zatim projektiranje potoka Žeravinec i rijeke Lonje u iznosu od 2.330.000,00 kn, šetnica uz rijeku Lonju od mosta u Ulici kralja Tomislava do mosta u savskoj ulici u iznosu 2.175.000,00 kn, Zelenjak uređenje svlačionice ispod tribina 1.580.000,00 kn, zatim energetska obnova zgrade Vatrogasne postrojbe za 1.520.000,00 kn i amfiteatar na Zelenjaku 700.000,00 kn. Dok s druge strane povećani su rashodi za projekt izgradnje i opremanja reciklažnog dvorišta Tarno u iznosu od 1.105.000,00 kn. To su najveće stavke.

Gradsko vijeće je prihvatilo prijedlog predsjednika o održavanju objedinjene rasprave po svim podtočkama predmetne točke.

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojene

**a) III. izmjene i dopune Proračuna Grada Ivanić-Grada za 2019. godinu – opći i posebni dio**

Provedenim glasovanjem konstatirano je kako su sa 15 glasova za jednoglasno usvojene

 **b) III. Izmjene Plana razvojnih programa za 2019. Godinu**

Provedenim glasovanjem konstatirano je kako su sa 15 glasova za jednoglasno usvojena

1. **III. Izmjena i dopuna Programa održavanja komunalne infrastrukture za 2019. Godinu**

Provedenim glasovanjem konstatirano je kako su sa 15 glasova za jednoglasno usvojena

1. **III. izmjena i dopuna Programa građenja objekata i uređaja komunalne infrastrukture za 2019. godinu**

Provedenim glasovanjem konstatirano je kako su sa 15 glasova za jednoglasno usvojene

1. **II. izmjene Programa socijalnih potreba Grada Ivanić-Grada za 2019. godinu**

Provedenim glasovanjem konstatirano je kako su sa 15 glasova za jednoglasno usvojene

1. **II. Izmjene i dopune Programa javnih potreba u sportu na području Grada Ivanić-Grada za 2019. godinu**

Provedenim glasovanjem konstatirano je kako su sa 15 glasova za jednoglasno usvojene

1. **III. Izmjene i dopune Odluke o raspodjeli sredstava za poslove vatrogastva Grada Ivanić-Grada za 2019. godinu**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima dostavljeni u materijalima za sjednicu Gradskog vijeća.

**TOČKA 7.**

Predsjednik Gradskog vijeća – napominjem da na Proračun Grada Ivanić-Grada i programe imamo amandmane koje ćemo iznijeti nakon izlaganja gradonačelnika i onda ćemo o svemu raspravljati.

Gradonačelnik – ja ću pokušat, znači planirani ukupni primici odnosno prihodi za slijedeću godinu iznose 119.142.000,00 kn pa ćemo kratko pokušati obrazložiti znači kroz ovu prezentaciju Proračun ne vodeći se striktno onime što imate u dokumentima, o eventualnim kasnijim pitanjima i raspravama možemo znači raspravljati. Prihodi ili primici ostvareni su kroz podjelu kroz tri osnovne kategorije. To su prihodi od poslovanja u iznosu od 92.176.000,00 ili 77.37% Proračuna, prihodi od prodaje nefinancijske i financijske imovine u iznosu od 2.325.000m00 kn ili 1,95%, te primici od zaduživanja te prodaje financijske imovine tu je i eventualno unutra Ivaplin od 26.640.000,00 kn. Znači kad govorimo o strukturi prihoda od samoga poslovanja ona je znači raspodijeljena u prihode od poreza 29.000.000,00 ili 31,54%, učešća tekućih i kapitalnih pomoći od 25.310.000,00 kn ili 27.46%, rudne rente planirane 11.600,000,00 ili 12.58%, komunalne naknade 9.200.000,00 kn ili 9,98%, komunalni doprinos 1.500.000,00 kn ili 1,63% te ostalih prihoda u iznosu od 6.616.000,00 kn ili 7,18% te vlastitih prihoda proračunskih korisnika proračuna u iznosu od 8.880.900,00 kn ili 9,63%. Ovo je ta struktura izražena grafički gdje se možda bolje vidi, prikazana u boji, ne znam da li je dostavljena pre4zentacija u vašim materijalima, ali moći ćete je podići u Gradskoj upravi ili će vam biti dostavljeno putem e maila. Kapitalne pomoći kada govorimo o unapređenju, znači izdvojili smo projekte koji će se financirati iz kapitalne pomoći, to je poduzetnička zona, nova prometnica u poduzetničkoj zoni staroj UPU-3, ukupna vrijednost projekta je oko 4.000.000,00 kn, 2.500.000,00 smo dobili iz EU fondova, financirat će se znači sredstvima europske unije, 625.000,00 kn iz Ministarstva regionalnog razvoja, za očekivati je još i 500.000,00 kn od Županije i preostali dio iz gradskog proračuna koji će biti negdje oko 800.000,00 kn što znači da manje od 25% ide iz proračuna, a 76-77% sredstava smo pribavili iz drugih izvora. Time znači otvaramo jedan cijeli dio još privatnih zapravo parcela koje mogu biti zanimljive ulagačima uz autocestu, prema autocesti što je evo ga mislim dobro ulaganje opet u poduzetničku infrastrukturu. Kapitalne pomoći vezane uz šetnicu uz rijeku Lonju i uređenje samog potoka Žeravinec, tko je pratio vidjeli ste da je pred nekih tjedan dana potpisan ugovor sa Hrvatskim vodama o nastavku radova na šetnici, s obzirom da vremenske prilike, zima je, nismo uvodili još izvođače u posao, računali smo da će padati snijeg, momentalno sja sunce, ali vjerujem da će uskoro ipak kiša i snijeg tako da očekujemo uvođenje u posao u veljači i nakon toga početak radova u punom jeku u proljeću. 60% te investicije financirat će Hrvatske vode, a 40% će ići iz proračuna Grada Ivanić-Grada. Reciklažno dvorište u završnoj je zapravo fazi radova, ide još nabava opreme, ono je na lokaciji Tarno. Imali smo pitanja zašto je u Tarnom, zašto ne bliže. Znači, postoji već jedno reciklažno dvorište u gradu koje je privatnog vlasnika Unije, ovime su se definitivno smanjili troškovi nekakvih novih zapošljavanja, a i sama lokacija Tarno će dobiti novu dimenziju i poprimit će zapravo sve sadržaje koje takvo odlagalište treba imati. 85% tih novaca znači sufinanciranja, a svega ostalih 15% ide na teret Grada Ivanić-Grada. Modularno drvno-tehnološki inkubator investicija znači koja je ukupno na kraju, ako gledamo od početka onoga što je u ovoj godini izrealizirano i prošloj, 12 milijuna kuna, iz europskih fondova 8 milijuna, dio našega dijela i učešća smo financirali kroz kreditno zaduženje i ono što treba reći da sada, upravo danas u stvari, je dobivena uporabna dozvola, tehnički pregled je bio prošli tjedan. Znači inkubator sa današnjim danom ima uporabnu dozvolu. Nama ostaje sad premostiti onaj dio prema izvođaču, znači to je ona odluka kratkoročnog zaduženja kojim ćemo zapravo mi platiti izvođaču i čekamo da nam Europa vrati te novce, negdje u svibnju očekujemo da bi mogli dobiti povrat i nakon toga odmah zatvaramo taj kredit, to je kratkoročni kredit i očekujemo sa 01. ožujkom početak rada Inkubatora, punjenje znači Inkubatora i početak rada. Ostalo kada govorimo o prihodima to su proračunski korisnici, mislim da nema sad potrebe da ovdje jednog po jednog izdvajam, vidjeli ste ukupno je to na razini i prijašnjih godina. Prihodi od nefinancijske imovine su prihodi planirani od prodaje poljoprivrednog zemljišta u iznosu 1.450.000,00 kn, građevinskog zemljišta 700.000,00 kn, ostalih stambenih objekata 175.000,00 to je ukupno 2.325.000,00 kn. kad govorimo o stanju kreditnog zaduživanja, znači imamo kredit koji smo podigli, odnosno donijeli smo Odluku još prošle godine, znači rok realizacije je ova godina, iz njega znači financirat ćemo dijelove uz šetnicu uz rijeku Lonju, Ulica kralja Tomislava znači do Savske, unapređenje prometne infrastrukture to je znači onaj UPU 3 izgradnja one prometnice, izgradnja parkirališta uz Srednjoškolski centar i Zelenjak investicija vezana za Nogometni klub, nogometni stadion uređenje znači tribina. Zatim imamo modularno-tehnološki inkubator kratkoročni kredit za premoštenje ovoga dijela vezano za EU fondove. Planirano znači u ovoj godini je još da se zadužimo za izgradnju sportske dvorane u Graberju, to će vjerojatno biti na jednom od idućih vijeća, pred završetkom odnosno završen nam je glavni projekt, idemo u izvedbeni projekt, planiram da ćemo znači negdje papire predati u veljači i ožujak, travanj dobivanje građevinske dozvole i u ljetno vrijeme bi mogli u punom jeku krenuti. Odnos je 50% sa Zagrebačkom županijom, znači Zagrebačka županija u proračunu je već predvidjela sredstva i početak radova znači u ovoj godini na gradnju sportske dvorane u Ivanićkom Graberju. Također smo evo već pred odabirom izvođača za energetsku obnovu zgrade vatrogasaca, civilne zaštite, to smo isto kroz kratkoročno zaduženje s obzirom da je za tu namjenu kamata svega 0,25% isključivo linija znači HBOR-a za to, u te svrhe to nam se isplatilo zapravo ići na ovaj način realizirati taj projekt. To je 13.880.000,00 kn. Ukupni rashodi planirani, ne možemo sve obuhvatiti ali ćemo malo po stavkama se dotaknuti. Znači financiramo ovo sve što je već tu i nabrojano. Što je evo i predsjednik vijeća nabrajao, opće javne usluge, javni red i sigurnost, zdravstvo, stanovanje, rekreacija, kultura, obrazovanje, socijalna zaštita i tako dalje. U samom Gradu imali smo dva odjela u 2019. godini, u 2020. imamo tri. Struktura znači troškova u 2019. Imamo usporedbu znači sa 2020., 2020. je nešto veća iznosi 42.818.000,00 kn, a komunalno gospodarstvo također povećanje sa prijašnjih 53 sada na 69.800.000,00, skoro 70.000.000,00 kn i Odjel za financije i proračun u tih 6.300.000,00 su zapravo krediti i ovaj dio koji otplaćujemo. Proračunski korisnici i Gradska uprava zajedno je predviđeno, malo da strukturiramo te troškove, znači 42.827.000,00 obuhvaćaju znači kompletnu gradsku upravu zajedno sa Dječjim vrtićom, Vatrogasnom postrojbom, Pučkim, Visokom školom, Gradskom knjižnicom, Gradskim muzejom, znači i Gradska uprava, predviđeni su troškovi 32.827.000,00 kn. Ostali korisnici, odnosno ono što se financira iz proračuna, zdravstvo, socijala, sport, obrazovanje, zaštita od požara, civilno društvo, kultura 9.900.000,00 kn, znači skoro 10.000.000,00 kn. Zdravstvo i socijalna skrb znači to su socijalni programi, obrazovanje, prije udžbenici, prehrana, briga o učenicima, potpore, znači za novorođenčad, socijalni programi, Crveni križ, zdravstvo, preventiva 3.0.000,00 kn, te razvoj sporta i rekreacije 2.640.000,00 kn tu će doći do vjerojatno, u stvari neće, u konačnici će se zadržati isto samo će biti neke preraspodjele. Znači što se tiče obrazovanja, Visoka škola, za predškolsko obrazovanje znači pola milijuna, tu je prvenstveno znači uključen ovaj privatni vrtić, znači to je financiranje, osnovno obrazovanje to su te potpore u osnovnom školstvu gdje nismo osnivač ali financiramo mnoštvo toga i srednjoškolsko obrazovanje koje financiramo već godinama isto pomažemo sa 61.000,00 kn. Ove godine smo imali nabavu kompletne informatičke učionice, sufinanciramo pripreme za maturu i slično. Razvoj turizma, imamo te gradske manifestacije, turističku zajednicu i tu je ona strukturna promjena koju smo uveli još prije pet, šest godina da zapravo više ne financira Grad direktno znači kroz svoje odjele to nego prebacujemo novce na Turističku zajednicu koja dalje raspoređuje znači te novce kroz svoje programe. Bilo je to i danas pitanje gospodina Brezovečkog, pa kažem ima to sve pobrojano u njihovim izvješćima. Tu je i kultura sa 460.000,00 kn. To je znači struktura tog Odjela 1 ukratko pobrojana. Struktura Odjela 2 znači Odjel za komunalno gospodarstvo, prostorno planiranje, gospodarstvo i poljoprivredu ukupno planirano u ovoj godini 69.000.944,00 kn odnosno 70.000.000,00 kn izgradnja i rekonstrukcija komunalne infrastrukture je nešto manje od 20.000.000,00, izgradnja poslovnih stambenih objekata 18.000.000,00 kn, održavanje komunalne infrastrukture 17.500.000,00, projektiranje i sufinanciranje projekti prijavljeni za sufinanciranje iz EU fondova 5.900.000,00, zaštita prirode i okoliša 4.300.000,00, gospodarstvo kapitalne potpore 2.800.000,00, sportski objekti 1.150.000,00, javna uprava administracija 375.000,00 kn. To su slikice od onoga što treba reći kad govorimo, znači Vatrogasna postrojba to sam već rekao da je sufinanciranje i da smo u fazi pred izvođenja 1.760.000,00 zgrada JVP, onda vrtići, vrtić u Graberju Ivanićkom, vrtić u Žeravincu, Žeravinec je pred dobivanjem građevinske dozvole i planirano je znači ulaganje u proširenje vrtića sa dvije odgojne skupine i planirano je projektiranje do građevinske dozvole proširenja vrtića u Graberju Ivanićkom. Javni video nadzor, završna faza, 3 faza koja će pokriti Trg Vladimira Nazora i još neke točke koje nam je policija sugerirala da su kritične. Znate da smo mi prošle godine zapravo u suradnji sa Policijskom postajom uveli kompletan video nadzor nad javnim površinama u kojima su bile najveće devastacije, radi se o sportskom parku Zelenjak, područje šetnice, područje ispred Srednje škole, Osnovne škole u centru i područje Parka i ostalo je sada u 3. fazi Žeravinec, područje oko škole i Osnovne škole na Žeravincu te područje gradskog Trga Vladimira Nazora, na on line bih rekao, u Policijskoj postaji smo kupili i postavili displej, policajci doslovce znači nadgledaju te javne površine u realnom vremenu i sve snimke se zadržavaju 72 sata i ukoliko se u tih 72 sata primijeti nešto može se izvaditi snimka i mislim da je ipak značajnije smanjena svaka devastacija u gradu, kako je bilo prije mislim da je danas to puno bolja situacija i mislim da iako smo možda privatnost građana na neki način narušili ipak se radi o javnim površinama ne radi se o nekakvim privatnim objektima, ali je ovo značajno ja mislim poboljšanje. Znači planiramo završiti time treću fazu i završiti ono što smo smatrali da je najkriznije područje u kontekstu tog javnog nadzora. Razvoj sporta, rekao sam već u ovoj godini što se tiče Proračuna pripremljeno je već 600.000,00 kn za parket na Žeravincu koji ćemo izmijeniti, započet ćemo gradnju dvorane u Graberju Ivanićkom i ono što je tu isto važno reći da je Županija također odvojila gotovo 2 milijuna za drugi dio rekonstrukcije male dvorane koji obuhvaća kompletnu rasvjetu, grijanje i novi parket u maloj dvorani čime bi i mala dvorana u Ivaniću bila potpuno obnovljena i mislim da je današnja situacija u odnosu na ono što smo imali prije par godina po sportskoj infrastrukturi reći ću za 5000% bolja nego što je bila prije. Već sam spomenuo da smo prošli prvi brifing, da smo među 21 lokalnom jedinicom koje su ostvarile sufinanciranje za bežični Internet, da je distributer koji je na području grada dobio koncesijsko pravo VIP, iz Zagrebačke županije to su tri grada, Zaprešić, Sveta Nedjelja i Ivanić-Grad. Znači, mi smo prošli na tome natječaju i ostvarili smo sufinanciranje koje će biti 100%, znači trošak za Proračun Grada je 0 kuna, a procjenjuje se da će vrijednost investicije biti između 100 i 140 milijuna kuna, svaka kuća, svako kućanstvo bi trebalo dobiti optički kabel do svoje kuće čime ćemo sasvim sigurno u konkurentnosti, evo kolega Golubić, se popeti kao jedan grad koji ima nešto što mnogi drugi možda nemaju. Vodovod i odvodnja, znači što se tiče izmjene vodovodne mreže ona je već započela, radovi su u tijeku, radi domaći konzorcij dvije tri tvrtke domaće, to već vidite da se kopa, ide dobrim intenzitetom. Ono što mogu reći prema najavama da je napeta situacija, ali imamo obećanje da ćemo u siječnju potpisati ugovor sa Hrvatskim vodama čime bi znači se stekli uvjeti da se u ovoj godini 2020. provedu natječaji za izvođača radova na novom pročistaču u Ivanić-Gradu i početak izgradnje kanalizacijske mreže. U tom odnosu sa Hrvatskim vodama siječanj će biti vrlo važan mjesec, slijedi nam potpisivanje znači gotovo tri ugovora, dva su za projektiranje, jedan je za projektiranje brana na rijeci Lonji, drugi brana na Žeravincu, to će Hrvatske vode sufinancirati 80%, a Grad Ivanić-Grad 20%, a znači projekt koji je vezan za aglomeraciju ukoliko se potpiše Grad praktički nema u njemu udjela odnosno kroz onu naknadu koju plaćate u cijeni vode će se financirati gradska komponenta, ne bi trebalo biti dodatnih potreba za bilo kakvim ulaganjem iz gradskog proračuna ili zaduživanja. Malo smo tu sada izdvojili nekoliko tih raznih programa, Inkubator znači već smo najavili očekujemo otvaranje, dvorana u Graberju, Dječji vrtić Žeravinec, dogradnja dvije učionice što je vezano uz i prihode, vezano za eventualnu prodaju tvrtke Ivaplin, ne znam da li sam spomenuo Grad je ušao sa Županijom u partnerski projekt uređenja postojećeg krila Đačkog doma, znači Đački dom postojeće krilo je u derutnom stanju, ne znam tko je eventualno bio, sobe su stvarno u lošem stanju i nekakva intencija, ulaganje je nešto veće od 4 milijuna, da Grad učestvuje sa nekakvih 1,8 milijuna kuna s time da bi tada to služilo za smještaj studenata u parcijalnom dijelu znači našeg ulaganja, imat ćemo pravo da tamo budu smješteni naši studenti čime bismo digli na viši stupanj i našu Visoku školu i konkurentnost Visoke škole kroz taj smještaj i očekujem da će u ovoj godini i idućoj, vjerojatno će biti raspoređeno na dvije proračunske godine, biti u potpunosti renovirano to krilo koje već je u funkciji i gdje spavaju učenici, a ovaj drugi dio će biti u fazi izgradnje projektne dokumentacije za uređenje dodatnih prostora Visoke škole i u onome dijelu koji je potpuno neuređen, krilu koje je potpuno neuređeno. Gradska knjižnica Ivanić-Grad također proširenje, završetak , to bi što se tiče knjižnice bilo zadnje ulaganje, čime bi se u potpunosti Knjižnica obnovila u ovoj godini. Zelenjak, uređenje sportskog parka, tribina, amfiteatar, poduzetnička zona, paviljon uz rijeku Lonju, ovo je sve već rečeno, šetnica, projektiranje IV. faze, završetak III. faze, dječje igralište u Graberju veliko i financirano preko LAG-a europskim sredstvima, znači 19.000.000,00 uz sve te projekte. Što se tiče sportskog parka Zelenjak rekli smo uređenje bivšeg bazena u amfiteatar, splash park, planiran mini golf, dodatni sadržaji za djecu, završetak tribina i nadogradnja još dječjeg igrališta, znači da još taj prostor koji je definitivno postao prostor okupljanja i djece, mladih, naših građana, koji smo oživjeli da u ovoj godini još oplemenimo sa dodatnim sadržajima i napravimo ga još ljepšim i prihvatljivijim za boravak. Dječje igralište u Graberju planirano je preko LAG-a, financiranje je iz europskih novaca, jedno značajnije, veće igralište koje će sasvim sigurno u Graberju promijeniti mnogo toga, pogotovo u sadržajima za djecu, uz sportsku dvoranu koja je neposredno uz to, igralište je praktički planirano uz sportsku dvoranu, cijeli taj kompleks škole će postati sasvim potpuno jedna nova rekao bih vizura i cjelina. Program „Zaželi“ koji financiramo i dalje, Dječji vrtić Posavski Bregi završetak radova, nije se uspjelo završiti. Besplatni Internet su minorni troškovi nešto vezano uz dokumentaciju i trg u Posavskim Bregima koji je pripremljen, koji čeka za aplikaciju na mjeru 7.4., već smo ga aplicirali, za sada nemamo još rezultate i spreman je za nanovnu aplikaciju i ponovnu aplikaciju, znači to nam je nekakav projekt koji očekujemo da će proći, ali ga planiramo izvesti sa europskim novcima i sa sufinanciranjem iz Europe, u tom kontekstu evo nadamo se da možda bude iduće godine pozitivno rješenje. To je ukratko ono što smo izdvojili da se kaže, a stojimo evo na raspolaganju i pročelnica koja je još više u brojkama od mene i ja da odgovorimo na sva eventualna pitanja.

Predsjednik Gradskog vijeća – predlagatelj Proračuna, odnosno Gradonačelnik je podnio amandman koji postaje sastavni dio prijedloga, odnosi se na program javnih potreba u području predškolskog odgoja i obrazovanja te skrbi o djeci ranije predškolske dobi za 2020. godinu. Navedeni amandman svi imate na stolu, a navedeni amandman se odnosi obzirom da se javna potreba Grada Ivanić-Grada za sufinanciranje povećava za dvoje djece, dakle utvrđuje se da javna potreba Grada Ivanić-Grada sufinanciranje sredstvima iz Proračuna Grada Ivanić-Grada za 2020. godinu smještaja ukupno do 34, bilo je 32, do 34 djece predškolske dobi u privatnom Dječjem vrtiću Roda. Financijski se unutar Proračuna ništa ne mijenja samo se u Programu dodaje još dvoje djece, tu imamo osigurana dostatna sredstva znači za sve. Zamolio bih vijećnika Krešimira Maleca koji je podnio amandman na Proračun da ga iznese pa će nakon toga gradonačelnik dati svoje očitovanje.

g. Krešimir Malec - predsjedniče, čisto tehničko pitanje, nakon obrazloženja amandmana mogu li komentirati Proračun.

Predsjednik Gradskog vijeća – otvorit ćemo raspravu nakon očitovanja gradonačelnika, pa će te biti odmah prvi za raspravu.

g. Krešimir Malec – vidim da ste dobili na stolove prijedlog amandmana, znači odnosi se konkretno na preraspodjelu unutar Upravnog odjela za komunalno gospodarstvo, prostorno planiranje i tako dalje, znači povećanje iznosa u dijelu koji se odnosi kod Gradske zajednice športskih udruga kod redovne djelatnosti sportova od posebnog interesa tekuće donacije povećanje sa 875.000,00 kn za 150.000,00 kn na 1.025.000,00 kn iz dijela, znači tamo gdje bi skinuli, evo gospodin Leš je naveo tu, znači Upravni odjel za komunalno gospodarstvo, prostorno planiranje Zelenjak uređenje, služba rekreacije i sporta, vezano je za građevinske objekte, konkretno u Programu građenja komunalne infrastrukture uz sport splash park 2.000.000,00 kn umanjenje za 150.000,00 kn na novi iznos od 1.850.000,00 kn. Znači od sporta za sport, znači u istom Upravnom odjelu. Realizacija projekta splash parka ne dovodi se u pitanje s obzirom na izvore financiranja i s obzirom na mali udio koji se uzima iz tog projekta od svega 150.000,00 kn, a povećanje 150.000,00 kn za sportove od posebnog interesa nije u odnosu na 2019. godinu, znači u prijedlogu Proračuna smanjen je iznos za 50.000,00 kn za 2020., evo praktički kad uspoređujemo 2019. s 2020. godinom je povećanje od 100.000,00 kn, međutim, evo referiramo se ovim amandmanom na prijedlog za 2020. godinu u postotku je svega 0,126% u odnosu na ukupne prihode koje ostvaruje Grad, znači možemo govoriti o zanemarivom iznosu s obzirom na, vidim tu nekoliko kolega koji aktivno rade u klubovima i znaju situaciju kakva je, da je značajno poboljšana sportska infrastruktura koja je evo za rezultat dobila daleko veći broj djece koja su se aktivno počela baviti sportom. Samo da naglasim da je to više od 1500 treninga na godišnjoj razini, da je to preko 700 utakmica odigranih službenih utakmica, da je doslovce to svaki dan, znači sedam dana u tjednu, pet dana treninzi, subote, nedjelje i ono na čemu se inzistira, a evo šta nas potiče i ova komunalna infrastruktura, na stručnom radu. Znači, vi ne možete dobiti kvalitetu, ne možete dobiti rezultat, mada je rezultat ovdje u drugom planu, ali stručni rad sa djecom je definitivno nešto što zahtijeva i dodatne izvore financiranja. Ovdje bih naglasio da ćemo i u najmanju ruku da olakšamo rad tim sportskim klubovima, znači sportovima od posebnog interesa za Grad, moraju preživjeti, napominjem da članarina u tim istim klubovima nije dizana 10 i više godina, znači pokušava se zadržati ta socijalna nota da djeca roditelja koji imaju eventualno dobra primanja se mogu baviti sportom, odnosno djeca koja nemaju roditelje koji to mogu platiti da se ne bave sportom, ja sam uvijek protiv toga, nego da im omogućimo upravo to da se mogu svi koji žele baviti sportom. Automatski povećanjem broja djece rastu vam troškovi, imate više liga, imate više prijevoza, imate više opreme, znači razmjerno rastu i troškovi rada samih klubova. Želio bih isto tako naglasiti da klubovi nisu ti koji isključivo se financiraju iz proračuna Grada Ivanić-Grad, da neki pojedini klubovi imaju i više od 50% vlastitih prihoda kroz članarine, kroz sponzorske ugovore i to je ono gdje pohvaljujem rad tih uprava koje se evo dodatno trude da podignu razinu rada u svojim klubovima kroz dodatne izvore financiranja. Koju poruku šaljemo? Znači ako prihvatite, ja ću vas evo zamoliti kolege da prihvatite ovaj prijedlog, znači da cijenimo rad i da ga želimo nagraditi.

Gradonačelnik - zahvaljujem vijećniku kreši Malcu što je amandman zapravo predložio na vrijeme i pustio ga u redovnu proceduru što je i nama u Gradskoj upravi omogućilo i dalo vremena da kvalitetno razmotrimo uopće sve stavke i predstavke tog amandmana. U konačnici s obzirom da smo i kao cilj znači razvoj našeg grada i postavili razvoj i sporta između ostaloga i drago mi je evo da se primjećuje i s Vaše strane to naše ulaganje u sport i infrastrukturu, smatramo da je moguće napraviti tu izmjenu i ona je zapravo i unesena već u neke naše sad kalkulacije, prijedloge novog Proračuna. Ukoliko Gradsko vijeće potvrdi, znači mi ga prihvaćamo i spremni smo napraviti tu korekciju, slažemo se s vama da ona neće značajnije utjecati na izvršenje projekata Grada. Mi smo evo dosta spretna uprava, mi se znamo snaći za novce i sigurno ćemo naći dodatne izvore iz kojih ćemo eventualan manjak u samoj investiciji namiriti.

Predsjednik Gradskog vijeća – utvrđujem da je predlagatelj Proračuna prihvatio amandman čime postaje sastavni dio Proračuna i Gradsko vijeće o njemu ne raspravlja. Predlažem da se objedini rasprava po svim podtočkama.

Gradsko vijeće jednoglasno je prihvatilo prijedlog objedinjene rasprave po svim podtočkama predmetne točke.

g. Krešimir Malec – zahvalio bih gospodinu Lešu na prihvaćanju amandmana. Vezano, s obzirom da imamo izvještaje na prijedlog Proračuna na trećoj razini, znači evo dopustite ako nešto nije vidljivo iz ovoga a predviđeno je pa evo čisto da malo proanaliziramo, a radi se o nekoliko stvari. Znači konkretno ceste, ulaganje u cestovnu infrastrukturu. U Programu građenja i održavanja cestovne infrastrukture spominje se asfaltiranje nerazvrstanih cesta i tako dalje, ali evo sada koje su to ceste, na šta se tu misli i u Programu građenja i u Programu održavanja, pa ako imate te podatke evo rado bih da to podijelite sa nama. Evo nekakav osjećaj da smo zanemarili malo tu cestovnu infrastrukturu u odnosu na ove projekte, a ovo je nešto šta građani, znači i sve radimo radi građana, koriste svaki dan i voze se, hodaju, znači da evo vidimo koji su to projekti i da onda evo znamo eventualno u idućoj godini da njih uvrstimo u realizaciju, konkretno me interesira ovaj dio Ulica Stjepana Radića, znači ovaj nastavak siporeks naselja, znači neadekvatno od same ceste , nogostupa, kanalizacije, vodovoda i kompletne infrastrukture, Ulica Milke Trnine, Ulica Ljudevita Gaja, znači ovaj dio koji se odnosi na tu naselje Žeravinec i ovo prema sportskom parku da li je nešto od toga uključeno, a ako ne još imamo vremena s obzirom da je na trećoj razini evo da se i uključi. Što se tiče ovoga dijela prihodovne strane znači vidjeli smo u prezentaciji da nam komunalni doprinos znači iznosi u strukturi prihoda svega 1,63% prihoda. Pretpostavljam, a evo tu je i gospođa Tamara, da nam je prirez isto tu negdje na razini, to se nekad kretalo oko 2 milijuna kuna, ne znam koliko je sada taj prirez, znači nekakvih 1,5 do 2%. Znači možemo zaključiti da je to zanemarivi prihod, on je veliki prihod, ali u strukturi je zanemariv, pa evo prilike da u tom dijelu napravimo neke mjere i poticaje koji bi privukli da li građane, da li investitore za dodatnim ulaganjem u grad Ivanić-Grad. Znači možemo ciljano ići sa mjerama koje će osloboditi odnosno stopu komunalnog doprinosa svesti na nulu znači za određene tipove građenja, da li su to višestambeni objekti, da li su to kuće i tako dalje, to je sada za razmotriti, ali na takav način vjerujte mi da ćemo sigurno privući. Još jedanput spominjem 1,63%, odnosno 1,5 milijuna kuna nam je u strukturi prihoda. Znači zanemarivi prihod, znači neće ga se cijeloga osloboditi ali poslati će se poruku znači dođite živjeti u Ivanić-Grad, dođite graditi objekte, znači i na takav način evo da privučemo porezne obveznike u Ivanić-Grad jer znači i sami znate da iz plaće davanja su tamo gdje se živi. Spominjem isto tako još i prirez, imamo okolne gradove, znači u Zagrebačkoj županiji, konkretno ću spomenuti Svetu Nedelju koja je ukinula prirez, znači on je na razini nula, znači svi ljudi znači dobivaju nešto veće plaće, a isto tako govorimo o zanemarivom prihodu. Vjerujem, odnosno siguran sam da se ti prihodi vraćaju nazad kroz porez na dohodak. Značio i komunalni doprinos i prirez povećanjem broja stanovnika poreznih obveznika sigurno će u ovom dijelu poreznih prihoda povećati prihode. Što se tiče socijalnih pomoći, pred dva ili tri vijeća predložio sam ali nismo još dobili na stol,ali kada proanalizirate znači da donesemo odluku o radovima za opće dobro bez naknade kao što to imaju Bjelovar, Čazma i mislim da je sad prilika. Predsjednik Gradskog vijeća navodi da je u tijeku. Pozdravljam stručne službe upravo da donesemo i tu odluku i da možemo je i primjenjivati. U izlaganju gospodina Leša isto tako se spominje mogućnost potpisivanja ugovora sa Hrvatskim vodama i da bi išla aglomeracija vezana za odvodnju pa da li je tu evo moguće, ili da li su to sasvim druge ulice i naselja, objedinjavanje radova vodovoda i odvodnje da ne bi bilo Ivan kopa, Štef zameće, evo klimaju kolege tu glavom, čisto da vodimo o tome računa. Isto tako informacije da i 1. kvartalu 2020. godine Ministarstvo graditeljstva dalje nastavlja sa sufinanciranjem energetske obnove javnih objekata ali isto tako se ide i u sufinanciranje energetske obnove kuća odnosno vlasništvo fizičkih osoba pa evo tu su se spominjali vrtić i Vatrogasna postrojba da e nešto, ne nešto nego u dobrom dijelu sufinancira iz europskih fondova pa da vodimo računa o tome da isto tako to kandidiramo na vrijeme ako imamo projektnu dokumentaciju da što manje iz vlastitog proračuna evo trošimo sredstva odnosno da ih upotrijebimo za neke druge namjene. Molim Vas evo kratko pojašnjenje.

Gradonačelnik - zahvaljujem se gospodinu Malcu na svim postavljenim pitanjima, odnosno analizama ili ne znam kako to možemo nazvati. Znači, što se tiče cesta u ovom momentu ja sad nemam taj popis cesta ovdje kod sebe ali možemo ga predočiti u pisanom obliku. Znam da je Milke Trnine i Ljudevita Gaja su unutra, znači cijeli ovaj prostor ispred zgrada, škole i sve to je, za Ulicu Stjepana Radića nisam siguran da je unutra. Znači obuhvaćeno je, išlo se sa namjerom da se obuhvati cijeli grad, znači i dio Posavine i dio koji je vezan dolje za Šumećane, znači Ivanićko Graberje, dio u centru, dio Žeravinec. Ukupno planiramo znači oko 3.000.000,00 kn uložiti u asfaltiranje, znači obnovu cesta i prometnica što se tiče asfaltiranja. Ovaj dio što se tiče vodovoda i odvodnje to ćemo kroz poduzeće iz vlastitih prihoda koje imamo tamo deponirane. Znači postoji popis ulica, postoji popis prioriteta, bio je on već jedanput tu mislim na Vijeću, neke su ulice riješene, neke nisu, ali ih možemo objaviti, dobiti ćete u pisanom obliku što se planira i otprilike koje su nekakve planirane cifre koliko bi za koju ulicu to koštalo. To postoji pa ćemo Vam to dostaviti u pisanom obliku. Ulica Milke Trnine i Ljudevita Gaja sigurno je unutra, to znam. Prirez, to je sada to već vječno pitanje koliko nešto nosi ili donosi, znači isto tako je sasvim sigurno da je što se tiče plaće i povećanja plaće ukidanjem prireza to stvarno minorno, radi se o par kuna na plaći, a u konačnici, kao što ste rekli, za Grad je to 2.000.000,00 kn. 2.000.000,00 u usporedbi sa 100.000.000,00 je slažem se malo ili vrlo malo kada govorimo o prihodu Grada kao što je i na neku plaću 3,500,00 ili 4.000,00 kn nekakvih 10,00 -15,00 kn isto vrlo malo ako govorimo o tom udjelu prireza. To nije nešto što danas možemo odlučiti ali da rasprava u tom smjeru može ići da li u vremenima koja su ispred nas smanjivati prirez ili ne. Danas sigurno ne možemo pristati ovdje na to da donesemo nekakvu takvu odluku i ne možemo je prihvatiti, ali kao nekakvo razmišljanje da i nije to nešto o čemu već Gradska uprava nije razmišljala. 2.000.000,00 opet su i značajni novci ako gledate neku investiciju za 2.000.000,00 kn možete i puno toga napraviti, ako govorimo o tom prihodu konkretno evo skoro cijeli sport Grada je 2.000.000,00 kn u jednoj godini ili, ne znam, to je više nego što košta Visoka škola u jednoj godini, svi troškovi znači u godini dana Visoke škole. Znači je i malo je i veliko i kada se gleda i na novčanik nekakvog čovjeka koji prima plaću koliko mu je to u plaći isto mu je iznimno malo, a i Gradu u odnosu na maksimalni iznos je malo, a u odnosu opet kad to svedete na nešto što se da s tim novcima napraviti i nije toliko malo. Komunalni doprinos, analizirali smo već ne znam koliko puta u Gradu, ja opet tvrdim da mi imamo najmanji komunalni doprinos u cijelom ovom setu gradova, u usporedbi ovdje ja ne znam tko ima manji od nas. Možda ima netko da ima nešto manji, ali sasvim sigurno smo vrlo konkurentni po tome gradovima u okruženju. Što se tiče socijalnih programa ovih koje ste rekli to je u tijeku, to će biti znači realizirano i što se tiče vodovoda i odvodnje na žalost nije moguće to jer užasno su rigorozni uvjeti EU, znači ne možete ništa apsolutno ništa staviti u taj rov, mi smo čak razmišljali da bi stavili dodatno prazne cijevi u te rovove bez ičega kroz koje bi mogli poslije provlačiti šta nam treba, optiku, ovo ili ono. Znači stroga je zabrana, ne smijemo ništa stavljati u rov, a kamoli da bi ovo išlo zajedno, a pogotovo što i ne ide istim pravcima, znači kanalizacija ide po sredini cesta uglavnom, znači po trupu ceste, a vodovodne cijevi idu uz rub cesta i tako je isprojektirano, ali nije moguće na žalost ni ništa drugo jer je stvarno bila zamisao da se stave, kad se već to kopa, da se stave prazni profili da se iskoriste kasnije za nešto drugo međutim strogo nam je to zabranjeno. Mislim da sam uspio obuhvatiti ovo Vaše izlaganje, držim da je manje-više sve to na nekakvom sličnom putu razmišljanja osim prireza koji je evo tema.

g. Krešimir Malec – kad sam govorio o prirezu i komunalnom doprinosu znači uvijek nešto morate uložiti da bi dobili, odnosno kratkoročno se nečega odreći da bi u budućnosti dobili. Znači s obzirom da prirez da na male plaće je on nekoliko kuna, na veće plaće je nekoliko stotina kuna. Ovo je upereno i prema onima, znači govorimo ovdje i o ljudima sa većim primanjima koji, u Zagrebu je 18% prirez, i ljudi kada si to izračunaju na bazi jedne godine to je nekoliko tisuća kuna koje evo daju Gradu Zagrebu, a ovdje smo nadomak Grada Zagreba, možda ćemo, a vjerujem da hoćemo, privući i određeni broj mladih ljudi IT industrije, inženjera i tako dalje, koji će evo živjeti u Ivanić-Gradu, evo govorili ste o željeznici, autocesti, državnoj cesti, znači tu smo na pola sata od Zagreba, znači ozbiljno je za razmisliti. Što se tiče komunalnog doprinosa, znači isto tako rekli ste da nitko ne gradi, razmišljamo da pokrenemo POS stanove. Prihvaćam, da, želimo, ali da li ova mjera gdje bi rekli za višestambene objekte znači nula kuna komunalnog doprinosa bez obzira koliko je on sada mali, uz adekvatnu prezentaciju, promociju, bi privuklo određene investitore koji bi ovdje uložili, i opet govorim o tome odricanjem komunalnog doprinosa dobivate ovdje građane koji će plaćati porez na dohodak. Znači to se treba definitivno ozbiljno razmotriti i napraviti projekcija. Stoga evo još jednom upravo u tom smjeru, znači da u konačnici imamo veći proračun ne da imamo manji proračun, ali isto tako trenutno se moramo nečega odreći u roku godinu ili dvije dana, a da bi došli, razgovarali smo o tome, na nekakvih 20-25 tisuća stanovnika što ozbiljno mijenja vizure grada i potencijale grada.

g. Krešimir Golubić - zanima me u ovim EU projektima šta se tiče ovih oko 5,5 milijuna kuna, znači ova komponenta vlastitog financiranja, recimo proučavajući ostale gradove mnogi imaju problema sa tom komponentom vlastitog financiranja pa me zanima koliko Grad Ivanić-Grad može pristupiti onom fondu RH iz te komponente vlastitog financiranja EU projektima? Da li može s obzirom na razinu razvijenosti po novoj klasifikaciji ili ne može, jer mnogi gradovi se muče s tom komponentom vlastitog financiranja i ne prijavljuju se neki projekti jer ne mogu taj dio komponente isfinancirati, a onda vuku taj dio iz tog fonda Republike Hrvatske za vlastito financiranje. To je jedno kratko pitanje, a drugo što se tiče ove podtočke l) tu bih samo ono što sam na početku danas Gradskog vijeća napomenuo, program javnih potreba u tehničkoj kulturi Grad Ivanić-Grada, ovdje piše da će za javne potrebe u kulturi će se sredstva doznačivati na račun Zajednice tehničke kulture Grada Ivanić-Grada pa samo bih još jednom napomenuo da što ako ne bude bilo Zajednice tehničke kulture u slijedećoj godini, ako se neće napraviti Skupština, ako se neće izglasati plan i tako dalje, da li će se onda održati dogovor da se sredstva isplaćuju izravno korisnicima onima šest udruga ako Zajednice neće postojati ili ako će biti i dalje zamrznuta.

Gradonačelnik – mogu reći samo da smo mi u ovim projektima koje smo već izložili na, koliko imam sad u glavi, na dva projekta ostvarili upravo prihode iz tog fonda, znači i na ovoj cesti UPU 3 smo povukli novce za vlastitu komponentu iz fonda i mislim čak da smo i na energetskoj obnovi zgrade povukli. Znači računamo na to, apliciramo se, na inkubatoru nismo jer nam je na žalost cijene ukupne investicije i naše planirane bila takva da nam se nije isplatilo to uopće prijavljivati jer bi bio premali iznos, znači premalo smo procijenili, u konačnici je cijena bila puno veća. A što se tiče ovoga, biti će znači određen način na koji će svi moći participirati u tim omjerima u kojima su i do sada i već radimo na tome, evo i službe Grada imaju to u vidu i u tim nekim omjerima koji su bili i do sada biti će onda raspodijeljena na drugi način sredstva i za te udruge.

gđa. Milica Piličić – samo da se osvrnem na jedan dio proračuna koji je meni jako zanimljiv jer sam i ja tamo išla u školu, dakle Graberje Ivanićko i dvorana u Graberju sve što se radi sada i što je u planu nadam se da će, evo gradonačelniče pokušaj treći u ovom Gradu da se to napokon napravi, dakle dvorana, a sad obzirom da je kolega Malec spomenuo da je ništa 2.000.000,00 kn pa ne znam kak je ovih svih godina, koliko sad košta dvorana, 4.500.000,00 otprilike, znači ta 2.000.000,00 ja mislim da baš će trebati pa kad mi sve napravimo u Ivanić-Gradu ajmo se onda odreći svih prireza i kojekakvih drugih davanja. Evo ja se zahvaljujem jer djeca iz Graberja nemaju gdje ni trčati kako treba, a kamo li da imaju novi parket ili bilo što drugo. Sve u redu, sve za ivanić, sve super, ali nadam se da će u šestom mjesecu krenuti se nešto kopati.

g. Krešimir Malec - samo da pojasnim da ne ispadne iz izlaganja kolegice Piličić da je Krešo Malec protiv izgradnje sportske dvorane u Graberju Ivanićkom. Znači ja sam za izgradnju, da i e vo inicirali smo, pokušavali smo u nekoliko navrata, imali smo i lokacijsku dozvolu pa je to propalo, i tako dalje, i tako dalje. Da, jesam, s dvije ruke glasam za ovo, ali evo još jedanput ponavljam nešto da bi dobili nekad više morate uložiti. Trenutno evo moj prijedlog je to da razmotrimo evo možda već za iduću godinu za slijedeći proračun da evo poticajne napravimo stvari sve s ciljem razvoja grada.

gđa. Milica Piličić - dakle ja se ispričavam ako ste vi stvarno kolega Malec mislili da ja mislim da Vi imate nešto protiv izgradnje. Ja sam samo rekla ajmo malo samo pričekati još bar dvije, tri godine da napravimo tu dvoranu u Graberju i školsko igralište jer ja bih da moja djeca isto mogu trenirati rukomet i sve ostalo, ne mislim na vlastitu nego na svu susjednu djecu.

Gđa. Mirna Češković – evo vidim da ponovo se spominje projekt uređenja trga u Posavskim Bregima, s obzirom da smo ga već nekoliko puta prijavljivali na razne natječaje znači to je već dugo spremno pa da li evo možda samo da se provjeri, s obzirom da evo opet čekamo novi natječaj, da li možda nešto u tom projektu treba promijeniti. Sad ne znam možda nešto, neki dio pa zbog nečeg danas se to ne odobrava.

Gradonačelnik – znači jedino šta možemo promijeniti je da eventualno smanjimo proračun za 40.000.000,00 i svrstamo se u dio nerazvijenih općina i gradova i da na taj način dobijemo recimo 15 bodova više i da uđemo u to. Znači istina je da to je prijavljeno na mjeru 7.4. koja je mjera ruralnog razvoja i koja je namijenjena za zapravo razvoj ruralnih sredina što je i Posavski Bregi. Međutim također je istina da veliki, izuzetno veliki broj općina i gradova u našoj državi ima pripremljene znači projekte i dugo je pripremao projekte za tu mjeru i mi ćemo sigurno doći na red samo moramo pričekati da se prvo ispucaju ovi koji su nerazvijeniji malo od nas, ja sam uvjeren da možda već ove godine ili iduće kroz tu mjeru ćemo mi na kraju ostvariti to. Nismo ni sad mislim bili daleko, aplicirat ćemo ponovo i ne postoji način da je nešto u projektu krivo ili radi nečega da dobivamo manje bodova jer smo nešto krivo napravili pa da nešto promijenimo sad u samom projektu da bi dobili više bodova. Znači maksimalno bodova u ocjenjivanju ostvarujemo koliko možemo, međutim momentalno to nije dovoljno pošto ima još uvijek više ovih nerazvijenih koji su prije nas, a količina novaca ne zadovoljava sve. Znači prvo će se namiriti ovi koji su manje razvijeni, koji ostvaruju više bodova temeljem stupnja ocjene razvijenosti i doći ćemo i mi na red ja sam uvjeren, već sam rekao da će možda čak Posavski Bregi imati prije uređen gradski trg nego Ivanić pa ćemo se mi iseljavati iz Ivanića u Posavske Brege.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako su sa 14 glasova jednoglasno usvojen

1. **Proračun Grada Ivanić-Grada**

 **za 2020. godinu i projekcije za 2021. i 2022. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojena

1. **ODLUKA**

**o izvršavanju Proračuna Grada Ivanić-Grada za 2020. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

1. **Plan razvojnih programa za 2020. – 2022. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

1. **Program građenja objekata i uređaja**

 **komunalne infrastrukture za 2020. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

**e) Programa održavanja komunalne infrastrukture za 2020. Godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

**f) Programa socijalnih potreba Grada Ivanić-Grada za 2020. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

**g) Programa javnih potreba u provedbi programa i projekata udruga civilnog društva Grada Ivanić-Grada u 2020. godini**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

**h) Program javnih potreba u visokom obrazovanju Grada Ivanić-Grada za 2020. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojena

**i) OSLUKA**

 **o raspodjeli sredstava za poslove vatrogastva Grada Ivanić-Grada za 2020. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

**j) Program**

**javnih potreba u kulturi na području Grada Ivanić-Grada u 2020. godini**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

**k) Program javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2020. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 14 glasova za i 1 suzdržanim usvojen

**l) Program**

**javnih potreba Grada Ivanić-Grada u tehničkoj kulturi Grada Ivanić-Grada za 2020. godinu**

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako su sa 15 glasova za jednoglasno usvojen

**m) Programa**

**javnih potreba u sportu na području Grada Ivanić-Grada za 2020. godinu**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima dostavljeni u materijalima za sjednicu Gradskog vijeća.

**8. TOČKA**

Predsjednik Gradskog vijeća – svima vama kao i građanima Ivanić-Grada želim u ime Gradskog vijeća sretan Božić kao i sretnu i uspješnu novu 2020. godinu.

Dovršeno u 18.53 sati.

Zapisnik izradila PREDSJEDNIK GRADSKOG VIJEĆA

Nikolina Mužević Željko Pongrac, pravnik kriminalist